قوبادی له ئیتالیاوه پشتگریی ده‌وڵه‌تی کوردیی کرد – زاگرۆس پۆست\nماڵەوە / كولتوور / قوبادی له ئیتالیاوه پشتگریی ده‌وڵه‌تی کوردیی کرد\nقوبادی له ئیتالیاوه پشتگریی ده‌وڵه‌تی کوردیی کرد\nشه‌ممه 19 ته‌مموز 2014\tكولتوور, هەواڵ 52 جار خوێنراوه‌ته‌وه\nبه‌همه‌ن قوبادی سینه‌ماکاری ناسراوی خه‌ڵکی رۆژهه‌ڵاتی کوردستان له پرێس کۆنفرانسێک که له شاری رۆم‌ی ئیتالیا سازکرابوو بۆی پشتیوانیی له راگه‌یاندنی سه‌ربه‌خۆیی باشووری کوردستان کرد.\nبه‌همه‌ن قوبادی كه بۆ به‌شداری کردن له فێستیڤاڵی نێونه‌ته‌وه‌یی “سپۆلێتۆ” سه‌ردانی شاری رۆمی كردووه دوای پێشکه‌شکردنی فیلمی سینه‌مایی “وه‌رزی كه‌رگه‌ده‌ن” له فیستیڤاڵه‌که، له كۆنگره‌یه‌كی رۆژنامه‌وانیدا كه به ئاماده‌بوونی نوێنه‌ری چه‌ندین رۆژنامه‌و ئاژانسی ناوداری ئیتاڵی وه‌ک رۆژنامه‌ی كۆریێر دێلاسێرا ، رۆژنامه‌ی “لێ رێپۆبلیكا”، ئاژانسی هه‌واڵی ئیتاڵی “ئانسا” و چه‌ندین ده‌زگای راگه‌یاندنی دیكه‌ی ئه‌م وڵاته به‌ڕێوه‌چوو وڵامی پرسیاره‌كانی رۆژنامه‌نووسانی دایه‌وه‌و باسی له دوایین ره‌وشی ئاسایش‌و هه‌روه‌ها سه‌ربه‌خۆیی هه‌رێمی كوردستانی كرد.\nقوبادی له وڵامی پرسیاری یه‌كێك له‌م رۆژنامانه‌دا وتی: حه‌ز ده‌كه‌م وه‌كوو سینه‌ماكارێكی كورد له دنیادا پێناسه بكرێم‌و ئه‌گه‌ر هه‌ر فیستیڤاڵ یا ناوه‌ندێكی هونه‌ری كه له دنیادا بانگهێشتم ده‌كات كه له فێستیڤاڵ یا به‌رنامه‌كه‌یاندا به‌شداری بكه‌م یا له وتووێژو چاوپێكه‌تنی ده‌زگاكانی راگه‌یاندندا حه‌ز ده‌كه‌م وه‌كوو سینه‌ماكارێكی كورد ناوم بهێنن، نه‌وه‌كوو سینه‌ماكارێكی ئێرانی.\nله به‌شێکی ترا ناوبروا وتی: ده‌بێت سینه‌مای كوردی به شێوه‌یه‌ك پێبگرێت كه بتوانێت كلتوور، وڵات و نه‌ته‌وه‌ی خۆی به دنیا بناسێنێت و هه‌مووی سینه‌ماكارانی كورد ده‌بێت پێكه‌وه له پێناو ئه‌م مه‌به‌سته گرینگه‌دا هه‌نگاو بنێن. قوبادی له وڵامی پرسیاری یه‌كێك له ده‌زگاكانی راگه‌یاندنی ئیتاڵی كه له‌و باروودۆخه‌ی ئێستادا هه‌ولێر چۆن ده‌بینی و چۆن ده‌توانی له‌وێ ژیان به‌سه‌ر به‌ری، گوتی: ئه‌و هه‌واڵانه‌ی كه ئێوه له ده‌زگاكانی راگه‌یاندندا ده‌یخوێننه‌وه ته‌نیا هه‌واڵه‌و ئه‌گینا هه‌ولێر بۆ من ئه‌مینترین و ئارامترین شوێنه. ده‌مه‌وێت پێتان رابگه‌یه‌نم كه هه‌رێمی كوردستان ته‌نیا تایبه‌ت به كورده‌كانی ئه‌م هه‌رێمه نییه، به‌ڵكوو بۆته مالێك و كوردانی پارچه‌كانی دیكه‌ی كوردستانیش روویان تێكردووه و له‌وێ گیرساونه‌ته‌وه.\nقوبادی ئاماژه‌ی به‌وه‌ش کرد: ئه‌و 40 میلیۆن كورده داكۆكی ده‌كه‌ن له‌و باروودۆخه‌ی كه له هه‌رێمی كوردستان ره‌خساوه و بۆته هیواو ئاسۆی كوردانی هه‌ر چوار پارچه‌ی كوردستان.\nبه‌همه‌ن قوبادی له وڵامی پرسیارێكدا كه سه‌باره‌ت به سه‌ربه‌خۆیی هه‌رێمی كوردستان رات چییه؟، گوتی: به‌بڕوای من هه‌رێمی كوردستانی عێراق ده‌بێت سه‌ربه‌خۆیی خۆی رابگه‌یه‌نێت و ببێته شوێنێك بۆ ئه‌و كوردانه‌ی كه له وڵاتی خۆیان و له‌ولا و له‌ملا جێگا و رێگایه‌كیان نییه و هه‌رێمی كوردستانی سه‌ربه‌خۆ، ئه‌وان وه‌كوو جاران له ئامێز بگرێت و ببێته نیشتمانی سه‌ره‌كیی ئه‌م خه‌ڵكه بێ په‌نایه.


"مەترسیی دروستبوونی شەڕ لە خورماتوو هەیە" - RojNews\nقایمقامی شارۆچکەی خورماتوو ڕایدەگەیەنێت، کە لەکاتی بەڕێوەچوونی پرۆسەی ڕیفراندۆم لە شارۆچکەی خورماتوو، مەترسی دروستبوونی شەڕ لەنێوان کورد و تورکمان هەیە و ئەندامێکی ئەنجومەن-یش دەڵێت:"هەر شەڕێک بەرامبەر بە باشوری کوردستان بکرێت، لە خورماتووەوە دەستپێدەکات".\nشەلال عەبدول، قایمقامی شارۆچکەی خورماتوو-ی سەر بە پارێزگای سەلاحەدین، کە یەکێکە لە انوچە دابڕێندراوەکان، بە ڕۆژنیوزی ڕاگەیاند:"هەر لە سەرەتاوە تاوەکو ئێستا، هیچ شتێکی فەرمیمان بۆ نەهاتووە، بۆ بەڕێوەچوونی پرۆسەی ڕیفراندۆم لە شارۆچکەی خورماتوو، ئەوەی کە کرابێت زیاتر ئامادەکارییەکانی کۆمسیۆنە لەگەڵ خەڵک، بەڵام وەکو ئیدارەی شارۆچکەکە و ئەنجومەی شارەوانی خورماتوو، هیچ شتێکی فەرمی نەکراوە".\nناوبراو، ڕاشیگەیاند:"بەهۆی ڕیفراندۆمەوە مەترسیی دروسبوونی شەڕ لە شارۆچکەی خورماتوو هەیە، ئێمە ئامادەکاریمان کردووە و کۆبوونەوەشمان لەگەڵ لایەنە ئەمنییەکان کردووە، هەندێک ڕێ و شوێن گیراوەتەبەر، بۆئەوەی ڕیگە نەدەین شەڕ و ئاڵۆزیی دروست ببێت".\nلەبارەی ئامادەکارییەکانی کۆمسیۆنی باڵای هەڵبژاردن و ڕاپرسی، بۆ ئەنجامدانی ڕیفراندۆم لە شارۆچکەی خورماتوو، تاهیر حەکیم، بەرپرسی ئۆفیسی شارۆچکەی خورماتووی کۆمسیۆنی باڵای هەڵبژاردن و ڕاپرسی، بەڕۆژنیوزی وت:"ئێمە هەستاوین بە هەموو ئامادەکارییەکان بۆ بەڕێوەچوونی ڕیفراندۆم لە شارۆچکەی خورماتوو، ئامادەکارییەکانیش لە کردنەوەی ناوەندی دەنگدان و وێستگەکان خۆی دەبینێتەوە".\nتاهیر حەکیم، ئەوەشی خستەڕوو:"%٩٥ی ئامادەکارییەکانما بۆ بەڕێوەچوونی ڕیفراندۆم جێبەجێ کردووە، چاوەڕوانی دوا ساتەکانین بۆ بەڕێوەچوونی پرۆسەکە لە ڕیفراندۆم".\nلەبارەی بڕیاری ئەنجامدانی ڕیفراندۆمیش لە شارۆچکەی خورماتوو، کەمال ئەحمەد، ئەندامی ئەنجومەنی شارۆچکەی خورماتوو، بۆ رۆژنیوز دوا و وتی:"ئەنجامدانی ڕیفراندۆم لە خورماتوو، بڕیاری هەموو حزبەکان نییە، هەریەکە لە گۆڕان و کۆمەڵ بەشداری ناکەن، بەوپێیەی کە شارۆچکەی خورماتوو ڕەوشێکی تایبەتی هەیە، بۆیە پێشبینی دەکەین خەڵک دەنگ بە بەڵێ دەدەین".\nناوبراو، ئاماژەی بەوەشدا:"مەترسییەکانی ئەنجاندانی ڕیفراندۆم لە شارۆچکەی خورماتوو، زیاتر کاردانەوەی تورکمانە شیعەکانە، چونکە ئەوان دژی ئەم پرۆسەیەن، بۆیە دەتوانن لەڕووی نەتەوەییەوە تورکیا بەرکاربهێنن، وە لە ڕووی مەزهەبییەوە ئێران بەکاربهێنن".\nئەو ئەندامەی ئەنجومەنی شارۆچکەی خورماتوو، وتیشی:"لێرە تورکمان و شیعەکان شەڕ بە کورد دەگێڕن، مەترسییەکانیش لەدوای ڕیفراندۆمەوە دەردەکەون، ئەگەر وەک کاردانەوەیەکیش دژی ڕیفراندۆم، هەر شەڕێکیش بەرامبەر بە باشوری کوردستان بکرێت، ئەوا بەدڵنیاییەوە لە خورماتووەوە دەستپێدەکات".


ترس لە مردن یا تۆخکردنەوەی بیری خۆکوشتن لەدنیابینی محمد عومەر عوسمان دا – Dengekan\nbyDenegkan\tOctober 31, 2019\tGeneral, Literature\n, “مردن” _ پانتایەکی فراوانی لەناو ئەدیب و نوسەراندا درووست کردوە و کەم شاعیرو نوسەر هەیە خۆیان لەم مەسەلەیە نەدابێ ، بە گۆشە نیگای جیاوازەوە لە خودی( مردن) ڕاماون .\n(شێرکۆ بێ کەس ), بەر لەمردنی بەچەند ساڵێ مردن لە قەسیدە یەکی درێژدا بەناوی ،\n(خێراکە مردن واخەریکە بگات ).*۱ ئاماژە بە و حاڵەتە دەکات ، کەمردن وا نزیک بۆتەوە ، موخاتەبەی خۆی پێ دەکات ، واتە لای شێرکۆ مردن وەک ڤیگەرێک حەقیقەتێکی بەڵگە نەویستە ، بەڵام نایەوێ زەمەنی بیرکردنەوەی لە نوسینی شیعر (مردن )پێی ڕابگرێ ، بەڵکو ئەو دەیەوێ خۆی گورجتربکات بۆ ڕاپەراندنی ئەرکەکانی لەبواری ئەدەبدا و پاش تەواوکردنی پرۆژە ئەدەبیەکانی ئیدی گرفتێکی نی یە لەگەڵ پەیدابوونی مردن دا ،\nگەر بە وردی لە خودی مردن بکۆڵینەوە ، ئەوا مردن ،ئەو حاڵەتە مەترسی دارە نیە ، بەڵکو جۆرێکە لە کەشفکردنی دیوی ناوەوەی خود ،بۆیە بۆ کەسانی ڕەخنەگری ئەدەبی کە ئیش لەسەر هەڵکۆڵینی ناو دەق دەکەن ، گەر توانیان لەو ڕێگایەوە بتوانن بەر خودی مەرگ خۆی بکەون و خوێندوەیەکی ماریفی بۆ دۆزینەوەی گرێ کوێرەکانی ژیان ، بکەن و توانای وە تەماشاکردنی پرسیارە ماریفیەکانیان هەبێ بۆ دروست بونی گومانخوازی بەمەبەستی کردنەوەی کۆدەکانی ناو دەق ، یا بەدیوێکی تردا کەشڤکردنی ئەو ئەگەرانەی کە دەق نەیووتون. ، ئەوا دەتوانن لەمسی مردن بکەن و ئەو دیوی بخوێننەوە .\n(ئەپیکور ),٭۲ فەیلەسوف لەئاست جدی بوون لەبەرامبەر بەمەرگ ، جۆرە دەرچە و دەرکەیەکی گاڵتەجاڕانەیان بۆ قوتار بوون دۆزیوەتەوە ، دەرگەیەک کەڕەنگە هەندێک خستبێتیانه سەر پشت یان لانی کەم ئاشنا بن پێی کەدەڵێ تا ئەوکاتەی من لێرەم مردن بوونی نییە، وەختێکیش من لێرە لەژیان نه مام .، ؟\nبۆیە زۆرێ لە شاعرو نوسەران ،توانیویانە بیکەنە کەرەستەیەک بۆ شێوازی نوسین وداهێنان ، هەتا ئامڕازی ڕووبەرووبوونەوه ی دڵڕەقیەکانی نێو جیهان و بوون ، چونکە هەندێ جار دەکرێ( سینیزم) زادەی خودێکی بریندار بێ لانی کەم بەپێی سەرتاکانی مێژووی فەلسەفە و بیرکردنەوە٫ محمد عومەر عوسمان (پرسی مردن ، لەڕێگای بەرکەوتنی خۆکوشتنەوە تاقی دەکاتەوە و دەیەوێ خۆی لێ بدات ، یا لەم ڕێگایەوە بۆ ئەبەد خودی کردەی مردن نەمێنێ. .\nمحمد عومەر عوسمان لە شیعری (خۆکوشتن) دا , بەوردی لەڕێگای وێنای خەیاڵ و چنینی ووشەو ئیقاعی شیعریەوە ،تەوزیفی حاڵەتە دەرونیەکەی خۆی دەکات و لەڕێگای قەسیدەی خۆکوشتنەوە ،ململانێ لەگەڵ ئەم کردەیە دەکات ، بەردەوام بارە دەرونیەکەی ئاماژەن بۆ ناجێگیری بۆ یەکلایی نەکردنەوەی پرسی (مردن )، بۆیە هەمیشە بەردەوام کردەی خۆکوشتن لای بیری شاعر و لەناو تێکستە شیعریەکانیدا حزوری هەبوە ، وە بەردەوامیش لەدۆخێکدا جێگیر نەبووە ، حاڵەتی خۆکوشتنەکە، بەڵام قۆناغەکانی کردەی خۆکوشتن لای حمە عومەر لە دۆخە جیاوازەکانی ژیاندا گۆڕانی بەسەردا هاتوە ، وەک کردەی ڕۆشنە پێکهاتن ، تیشکی خۆر لە ئاوی دەریا کان دەداو دەبێتە هەڵم ، هەڵمیش بەهەورو ، هەوریش بەباران بارانیش جارێکی تر دەڕژێتەوە نێو دەریا ، بەواتا بەم پێیە میتۆدی( خۆکوشتن) لای ژەنەڕاڵی پایز ، ڕەسەنە و وێڕای گۆڕانە فیزیکیەکان بەسەریدا بەڵام هەر حزوری هەیە لە هزرو ئەندێشەی محمد عومەر عوسمان دا ، ، هەر ئەم (ڤیگەری خۆکوشتن )ە یشە ، دەبێتە کەرەستەیەک بۆ نوسینی شیعر و موبارزەکردنی لەگەڵ خودی مەرگ خۆی لەناو شیعرەکانیدا . ، واتە پرسی (خۆکوشتن ), لای حمەعومەر بە فلتەری مردن خۆیدا ناڕوات ، بەڵکو بەپێچەوانەوە کردەی خۆکوشتن ،ئەو ڤاکتەرەیە بۆ هاتنە ناوەوەی هەستە باڵاکانی شاعر بۆ ناو دەریای پڕ لە ئازارو تەنهایی و ژیانی پڕ لە غوربەتی خۆی ، شاعر لەڕێگای دەستبردنی ، خۆکوشتنەوە ، جۆرێک لە یاری و تەموتومان و دەستبازی دەکات ، تا نوقتەی توڕە کردنی کردەکە و ورژاندنی تایاخی بوون ، واتە توڕەکردنی کردەکە کە خۆکوشتنە بەم هۆیە شاعر توانیویەتی تەوزیفی شعری پێ بکات و کردەی خۆکوشتنەکەش بدوێنێ ، بەڵام کاتێک توڕەی دەکا لەجیاتی نوسینی قەسیدەیەک ئەمجارەیان دەست دەداتە بینی شاعر خۆی ،\n، پرسی خۆکوشتن ، چ وەک پرسیارێکی فەلسەفی و فکری بۆ کەشفکردنی خودی مردن ، محمد عومەر عوسمان ، لە قەسیدەی خۆکوشتن دا جوان وێنای ئازارو ناخ و بیر و ئەندێشەی ئاڵۆزاوی، بکات ، شاعر لەقەسیدەی خۆکوشتن دەستی بردوە بۆ پرسی خۆکوشتن ، تاوەکو لە دەرگا داخراوەکانی ناخی خۆی بدات دواتر بەسانایی بتوانێ بیکاتەوە ، یا لەم ڕێگایەوە، هەرچی گرێ و گولی ژیانی وجود و عەدەم هەیە لەتەک پرسە وجودیەکانی تردا بەناویاندا ڕاگوزەربێ ،لەڕێگای نوسینی شیعرەوە داهێنانی پێ بکات..\nبۆ نموونە (نیتشە )*۳ , ی فەیلەسوفی ئەڵمانی بەم جۆرە تەماشای مردنی بەشێوەیەکی گاڵتە جاڕیانە گوزارشتی لێکردوەو ڕاشکاوانە بۆ( الیزابێس )ی خوشکی\n“ئەوکاتەی مردووم و توانای بەرگری لەخۆکردنم نی یە ، تۆ نابێت ڕێگە بدەیت ، کەشیشێک بێت و لەسەر تەرمەکەم توڕەهاتەکانی تیلاوەت بکات ، یاخود ڕێگەی پێبدەیت جەستەم پیس بکات “\nتێڕوانین لەبیروباوەڕو بیرکردنەوە و ئایدیاکان یاخود بەڕوانین لەئەزمونی زیندەگی ئینسان بەگشتی ئەوەندە ڕوون و ئاشکرایە ، کەترس لە مردن هات ئیدی من لە ژیاندا نەماوم ، لەبەر ئەم هۆکارە ترس لەمردن چ مانایەکی نی یە..، بەڵام گەر هاتوو دڕکەکانمان وەک چزووی دووپشک ڕاستکردەوە لەدژی ئەوی دی ئیدی\nئەمەدەبێتە ترسناکترین شتێ لە ئاست مردن دا بەفکتەرێکی سەرەکی دابنرێ ،\nئەو دڕکانە لەمێژە ڕاستیان کردبۆوە و دەینکرد بە هەستە باڵاکانی محمد عومەر عوسماندا تاوەکو بەدرێژای زەمەن ببێتە گرێ و لە هەستەوە بگوازرێتەوە بۆ نەستی و جێگیر ببێ لەوێدا ، تا سەرئەنجام سەر ی بخوات ، بەڵێ هەرئەوەیشیان لەگەڵیدا کرد . .\nلەغوربەتا ی محمد عومەر عوسمان بەزمانێک نوسراوە جیاواز لەزمانی شاعیرانی سەردەمەکەی ، بەڵام لەسەر بنەمای ئەدەبی کلاسیک شیعری پێ نوسیوە ، بەڵام بە فیگەر و دنیا بینینی خۆیەوە ، جوانترین داهێنانی شیعری کردوە وخۆی نمایش کردوە ، زمانی شیعریی ،ژەنەڕاڵی پایز لێوان لێوە لەوێناکردنی وێنەی شیعری و زمان و دولیزمی ووشە جورێک لە ( پارادۆکس) ی ووشە هەیە ، کە دژە یەکن شاعر هاتوە لە ناو زمانی شیعریدا گونجاندنێکی ئێستاتیکیانەی پێ بەخشیون ، ئەم حاڵەتە و چونێتی بەکارهێنانی ئەو ووشانە بەئاگایی بوونی شاعر نیشان دەدات لەدنیای ئەدەب . لەلایەکی ترەوە لەغوربەتا لەڕووی دنیای فکرو تەوزیفکردنی پرسیارە وجودیەکانی دەربارەی خودی مرۆڤ و بوونی مەرگ و ژیان و بوون و نەبوون خوداوەندو شەیتان خاچ و مەسیح جەللادو قوربانی بوروژێنێ ، بەزمانی شیعر . بەشێوەیەکی زۆر سەرنج ڕاکێش و سەر سوڕهێنەر توانیویەتی تەوزیفیان بکات ، لەغوربەتا هەر لەسەرەتایەوە سنوری لۆکاڵی بڕی و ئەودیوی سنورە داخراوەکان ببڕێ و بە جیهان خۆی بناسێنێ ، ، واتە کاتێک تاکێکی ئەوروپی یا ئاسیەوی ، ئەمریکی استرالی لەغوربەتا بخوێنێتەوە ، هەست بە مەلەل ناکا ،بەڵکو هەت دەکات کەسێکی ئەوروپی نوسیویەتی\nئەمەش خاڵێکی گەشی سەرکەوتنی دیوانی لەغوربەتایە ، ،کەتوانی بەمیل دەقەکانی تری سەردەمەکەی بەجێ بهێلێ.\nمحمد عومەر عوسمان زۆر بەئاگایانەوە مامەڵەی لەگەڵ دەقدا کردوە لەڕوی فۆرم وناوەرۆکەوە ، بە جوانترین شێوە توانیویەتی تەوزیفیان بکات .\nشاعیر ، بەر لە دەستپێکردنی بۆ نوسینی شیعر ئاستی ڕۆشنبیری و چۆنێتی و چەندێتی نوسینی زانیوە ، کە بۆ کێ ئەنوسێ و بۆچیش ئەنوسێ ، ، پاشان تێر بوونی لە بیری بوون گەرایی و چۆنێتی هاتنەوەوەی شاعیر لەڕێگای زمانی شیعرەوە بۆ بەتاڵکردنەوەی باری دەروونی و ناخ و بیری ،کەبەردەوام دۆخێکی ناجێگیر دایە ،دەیەوێ جورە ئارامیەک دروست بکات بۆبارە سایکۆلۆژیەکەی.\nوێناکردنی باری سایکۆلۆژی لەناو دقی شیعری\nباری دەرونی شاعرلەڕێگای بیرو فەلسەفەی بونەوە ، سەرچاوە دەگرێت ، پاشان ئەو پرسیارانەی هەمیشە حزوریان هەیە لەلای ئەو و وەڵامیان لای شاعر چنگ ناکەوێ وەک مردن . بۆ نوسینی شیعرەکانی ، پایز دەکاتە ئەو ڤیگۆرەیە بەردەوام لەگۆڕاندایە ئەم شێوازەی محمد عومەر عوسمان بۆ تەوزیفکردنی شیعر ، داهێنانی پێکردوە . ئەمە خاڵی بەهێزی شیعریی محمد عومەر عوسمان نیشان دەدات و لەوانی تری جیادەکاتەوە .شاعیر پایز لە شوناسێکدا نابینێ ، جیاواز لە و پایزەی گورانی شاعر ، پایز لای حمەعومەر عوسمان لە گۆڕانی بەردەوام دایە لە بازنەیەکدا جارێ پایز مناڵە و جارێکی دی دەبێتە باوک و جارێکیتر نیشتمانە ، جارێکی تر ژەنەڕاڵە ، جارێکی ئازیزەکەیەتی ، جارێکی تر ئەو وری ئیلاهی یە لای شاعیر ، جارێکی تر مەسیح و خاچەکەیەتی ئەم ڤیگۆرە لەنوسینی شیعر داهێنانە لەناو دنیای ئەدەبی شیعری ، وە محمد عومەر عوسمان زۆر ورڕیاو ورد و بەئاگا تێکستە شیعرەکانی وێناکردوە ،دەتواام بڵێم دەقەکانی لەغوربەتا شیعری لیریکین ، کت و مت بۆ ئاوازی گۆرانی داڕێژراون بە ئیقاع و ئێستاتیکا یەکی سەردەمیانە.\nمۆتەکەی خۆکوشتن لەناو دەقی شیعری لەغوربەتا..\nمحمد عومەر عوسمان ، وەک خوێنەرێکی بەئاگا ، بەئاگابووە لە نوسینەکانی نوسەری بەناوبانگی جیهانی ئەدگار ئالان پۆ کاریگەرێتی فکری نوسینەکانی ئالان پۆ لەچیرۆکدا ڕەنگدانەوەی لای حمە عومەر جێدەهێلێ وەک ڕەشبینی بەڵام حمە عومەر تەئویلاتی جیاوازی بۆ ڕەشبینی کردوە لەلایەکی ترەوە گرێی مەرگ لای حمە عومەر هەمیشە حزوری هەیە ، لێرەوە ئیتر (بیری خۆکوژی) ئەو (ڤیگۆرەیە) دەبێتە مەدلولی واتا\nشیعریەکەی کە بەردەوام لە هەڵبەزین و دابەزیندابێ ، لە نزیک کەوتنەوە و دوورکەوتنەوەدابێ ،واتە گرێ ی خۆکوشتن بەردەوام حزوری هەبوە لای شاعیر ، کاتێک هەوری خۆکوشتن لەلای دەڕەوێتەوە ، کە خودی( مەرگ) خۆی ، (بمرێ ), !!؟\nبەواتە شاعیر قەدەری خۆ کوشتن ی دەخاتە بەردەم مەکرەمەی مردنەوە ، کە مردن بمرێ و نەمێنێ ، ئەوکات ئیدی هەوری خۆکوشتن لای شاعر دەڕەوێتەوە نەک کۆتایی هاتبێ و نەمابێ ، شاعر تێگەیشتوە لەوەی خۆکوشتن تازە لای ئەوی شاعر ڕەسانایەتی هەیە ، دەکرێ زەمەنەکەی بگۆڕێ بەڵام خودی خۆکوشتن خۆی لەدەست نادا کەنەیەتەوە بۆ لای شاعر . بەڵکو بە ڕەوینەوەی هەوری (خۆکوشتن ) , تەنها ڕۆشتوە بەڵامجارێکی تر دەگەڕێتەوە، ، کردەی خۆکوشتن لای حمە عومەر عوسمان ئەو کاتە بەکۆتا دەگات کە خودی مردن خۆی (بمرێ ) ! وەک دەزانین کردەی خۆکوشتنەکە دەبەستێتەوە بە مردنی مردن خۆی ەوە ، ئەمەش مەجازیە تە لە فکرو خەیاڵ و فەنتازیا ی شیعر ، کە زمانی نوسینی محمد عومەر عوسمانی پێی جیادەکاتەوە لەشاعرانی سەردەمەکەی خۆی ، شاعر قەدەری خۆکوشتن دەبێ بە فلتەری مردن دا تێ پەڕی بێ ئینجا بە کۆتا دێت چون مردن ، واتە نەمان و لەناو چون ، ئەو کاتێک دەڵێ (مردن )بمرێ ، ، ئینجا هەوریی خۆکوشتن دەڕەوێتەوە.\nڕەواندنەوە بەو مانایە دێت ، کردەی خۆکوشتن بەکۆتا\nنەهاتوە و بنەبڕ نەبوە، بەڵکو کاڵ بووتەوە ، ئەمەش تەنها زەمەنی خۆکوشتنی شاعیر دووردەخاتەوە لەسەر ئەرزی واقیع ، وەک کات ، بەڵکو جارێکی ترو لە زەمەنێکی تردا سەرهەڵدەداتەوە.وەک لێرەدا دەڵێ\nئای ئاخۆ کەی بێ\nچەقۆی ژێر سەرینەکەتم\nلەقوڵپی خۆێنتا گەرم بێتەوە\nهەوری خۆ کوشتن لەژوورەکەتا بڕەوێتەوە\nکردەی خۆ کوشتن لای شاعیر ، ئەم گرێ ئەنتۆلوجی یە ی خۆ کوشتن له ساتە وەختی بڵاو کڕدنەوەی دیوانی لەغوربەتای شاعیرەوە دەست پێدەکات واتە لەساڵی ۱۹۸٥ تا شەوی/ ۲۲/ ۱۰ /۲۰۱۹ بەپراکتیکی کردەی خۆ کوشتن لای محمد عومەر عوسمان ئەنجام دەدرێ،، لەدەقی( خۆکوشتن) دا ئاماژەی پێکردوە ، شاعیر\nتەوزیفی کردەی خۆکوشتنەکەی دەکات ، بەڵام لەو قۆناغانەدا\nمەدلولی پشت نوسینی شیعرەکانی ئێنرجی پێ دەبەخشن و موخاتەبەی دیوی ناوەوەی شاعیر دەکەن و بەناو دنیا پڕ لە گرێ و گۆڵی فکری شاعیردا دێن و دەچن ، هەربۆیە لەقۆناغی نوسینی شیعرەکانی شاعر هانا بۆ کردەی خۆکوشتن نابات ، چون هەموو نیوە شەوێ کاتێک بیری لای خۆکوشتن بوبێ ، و دەستی بردبێ بۆ چەقۆی ژێر سەرینەکەی ، ویستبێتی خۆی بکوژێ ، لەناکاودا ڕوخسارێکی کاڵ لەدوورەوە دێ … کاڵ هەر ..وەکو تەم\nهەتا دێ تۆخ و تۆختریش ئەبێ\nلەپڕا ئەڵێم ..ئای خۆ هاتوە ..!\nسەری ناوەتە سەر پەنجەرەکەم\nزەردە ئەیگرێ .. و\nزۆر بەخامۆشی لە سیمای مردوم وورد ئەبێتەوە\nمنیش چەقۆکە ئەشارمەوە\nنەفرەت لە بیری خۆ کوشتن ئەکەم\nکاتێکیش شاعیر هەنگاو هەڵدەگرێ تاوەکو بەرەو ڕووی رووخسارە کاڵەکە بچێ ، ئینجا ئەو دوور ئەکەوێتەوە، لێ ، بەدوورکەوتنەوەی جارێکی تر بیری خۆ کوشتن دێتەوە و واتە بیری خۆکوشتن هەمیشە لە دیوی ناوەوەی بیری شاعیردا ئامادەگی هەبووە ، ، هێندە نەبێ لەڕووی زەمەنەوە جارناجارێ دوورکەوتۆتەوە . وەک لێرەدا دەڵێ\nپێی ده ڵێم.. گیانه.. ئاگر له گیانی ته زیوم به رده..\nبا دڵ و سینه ی پڕ له ئازارم له ت و په ت نه که م\nزه رده ئه یگرێ و\nکه هه نگاوێکیش به ره و ڕووی ده نێم..\nبه جێم ئه،هێڵێ..\nسیمای کاڵ.. کاڵتر.. کاڵ ده بێته وه\nدیسان ژووره که م که یل ئه بێته وه له زایه ڵه ی گۆڕ..\nهه زاران تابووت.. له ناو چاوانما.. ئه خولێته وه\nله ته م و مژا.. په ل ده هاوم و\nجارێکی تریش هانا بۆ چه قۆ ڕه شه که ئه به م..\nچه ند ساتێک نابا.. به ر له مردنم.. ده گه ڕێته وه\nسیمای تۆخ.. تۆختر.. تۆخ ئه بێته وه\nسه رله نوێ ده ستم سارد ئه کاته وه\nکوشتنی خۆمم بیر ده باته وه.\nبۆ نوسینی ئەم نوسیە\nسودم لەم سەرچاوانە وەرگرتوە..\n۱-دیوانی خێراکە مردن واخەریکە بگات، شێرکۆ بێکەس.\n۲-ئەپیکۆر ی فەیلەسوف\n٤-زەردەشت وەهای گووت\n٥- لەغوربەتا ، محمد عومەر عوسمان\nPrevious 10 هەنگاو بۆ دووركەتنەوە لە گوشاری دەروونیی … فاتیمە احمەد\nNext هۆنراوە بۆ منداڵان.. رێـوی… رەزا شـوان


هاوپەیمانی ئۆکەس، بۆچی لەم کاتەدا ... عامر سابیر\n**Category: عامر سابیر**\n**Published: **28 **September** 2021****\nئەمریکا کە لە ئەفغانستان کشاوەتەوە و تالیبانی هێنایەوە سەر حەکم. ئەمە نەک هەر لە ئاستی دنیادا، بەڵکو لە ناوخۆشدا بە شکستێکی گەورە بۆی بە حیساب کراوە. هەروەها لە ناوخۆدا قڵشتێکی چینایەتی گەورە و هەژارییەکی بێ وێنە و ئەزمەی قوڵی سەرمایەداری و ڕۆچوونی ئیقتیسادەکەی و نەتوانینی ڕاگرتنی هەژموونی بەرەوپێش چوونی چین. وای لە ئەمریکا کردووە کە وەک هەلێکی زێڕین ئەم (ئۆکەس)ەببینێ، تا هەژموونی باڵادەستی خۆی بە دنیا وبە دۆست و بە نەیارانی ڕابگەیەنێتەوە.\nئوسترالیا کە لە سەر داخوازی دۆناڵد ترامپ (سەرۆکی پێشووی ئەمریکا) لە سەرەتای 2020 دا بیانووی بە چین گرت و داوای لێکۆڵینەوەی نێونەتەوەیی دەکرد لەسەر بڵاوبوونەوەی کۆرۆنا ڤایرۆس. ئەمە چینی تووڕەکرد. ئوسترالیا کە 35٪ هەناردەی دەرەوەی لە ئاسن و گاز و خەڵوز و گۆشت و شەراب ئەنێرێ بۆ چین. چین کڕینی شتی لە ئوسترالیا کەم کردەوە. ئەمە فشارێکی گەورەی لەسەر حکومەتی ڕاستی ئوسترالیا دروست کرد. ئۆکەس هەلێکی زێڕین بوو بۆی، تا بە چین بڵێ ئەگەر تۆ سزای بازرگانیمان ئەدەی. ئەوا ئێمەش شتمان لەدەس دێو ئاوا تۆڵەت لێ ئەکەینەوە.


بەغدا لە داهاتی 500 ملیۆن بەرمیل نەوتی كەركوك دەكۆڵێتەوە |\nHome سەرەکی بەغدا لە داهاتی 500 ملیۆن بەرمیل نەوتی كەركوك دەكۆڵێتەوە\n״كۆمپانیای كار فرۆشتوویەتی و چووەتە دەست لایەنی حزبی״\nلیژنەیەكی پەرلەمانی عێراق لێكۆڵینەوە لە هەناردە و داهاتی نەوتی سێ ساڵی كەركوك دەكات، كە بە وتەی ئەندامێكی لیژنەی نەزاهە لە لایەن كۆمپانیای (كار گرووپ)ـەوە ئەنجام دراوە و داهاتەكەی چووە بۆ چەند بەرپرسێكی حزبی، كە بڕەكەی لە ماوەی 38 مانگدا نزیكەی 500 ملیۆن بەرمیل بووە.\nدووشەممەی ڕابردوو، 8ی كانوونی دووەم، پەرلەمانی عێراق لیژنەیەكی لێكۆڵینەوەی پێك هێنا لەسەر هەناردەی نەوتی كەركوك و داهاتەكەی و ئەو هەژمارە بانكییانەی كە داهاتەكەی خراوەتە سەری، كە هاوكات بە بڕیارێك كاری كۆمپانیای (كار)ی نزیك لە نێچیرڤان بارزانی سەرۆكی حكومەتی هەرێمیشی ڕاگرت لە كێڵگەكانی كەركوكدا.\nتەها دیفاعی ئەندامی لیژنەی نەزاهەی پەرلەمانی عێراق بە ״ئاژانس״ی وت: ״لێكۆڵینەوە لە هەناردەی نەوتی كەركوك دەكەین لە نێوان 1-7-2014، كە تیایدا پارتی و كۆمپانیای كار كۆنتڕۆڵی كێڵگە نەوتییەكانی ئەو شارەیان كردووە تا 17-10، كە هێزە عێراقییەكان كۆنتڕۆڵیان كردەوە״.\nوتیشی: ״كۆمپانیای كار نەوتی كێڵگەكانی كەركوكی بە شێوەیەكی ناشەفاف و نایاسایی فرۆشتووە و داهاتەكەشی بۆ لایەنی حزبی ڕۆیشتووە و دەبێت بزانین پارەكەی چۆن بووە بۆ كوێ چووە و لێكۆڵینەوەش لەو بانكە ناوخۆیی و دەرەكییانەش دەكەین كە پارەكەیان تێدا هەڵگیراوە״.\nبە وتەی دیفاعی لەو ماوەیەدا ڕۆژانە كۆمپانیای كار 400 هەزار بەرمیل نەوتی لە كەركوكەوە هەناردە كردووە.\nبەو پێیەش لەو ماوەیەدا كە 50 مانگ دەكات بەغدا بە دوای چارەنووسی داهاتی 456 ملیۆن بەرمیل نەوته‌وه‌یه كە لەو ماوەیەدا هەناردە كراوە.


عیراق، مردن بە كۆرۆنا ڕووی لە كەمبوونەوە كرد - تۆڕی میدیایی خەڵک\nوەزارەتی تەندروستی عیراق ڕایدەگەیەنێت، 265 حاڵەتی نوێی تووشبوون بە ڤایرۆسی كۆرۆنا تۆماركراوە، 363 كەسیش چاكبوونەتەوە، 5 كەسیش بەهۆی پەتاكەوە گیانیان لەدەستدا كە 2 كەسیان لە پارێزگای سلێمانی بوون.\nبەپێی بەیاننامەیەك، كە لەلایەن وەزارەتی تەندروستی عیراقەوە بڵاوكرایەوە” لە 24 كاتژمێری ڕابردوودا 15 هەزار و 156 پشكنینی تایبەت بە كۆرۆنا ئەنجامدراوە و دەركەوتووە 265 كەس تووشی ڤایرۆسی كۆرۆنا بوون و ئەنجامەكانیان پۆزەتیڤ بوون، ئەمەش بە ژمارەیەكی كەمتری تووشبوونی ڕۆژانە بە پەتاكە لە وڵاتدا دادەنرێت.\nهەر لە بەیاننامەكەدا هاتووە، ”زۆرینەی تووشبووەكان لە كەركوك و سلێمانی و هەولێر و دهۆك تۆماركراون، بەجۆرێك كە لە كەركوك 49 لە سلێمانی 43 و لە هەولێر 31 و لە دهۆك 24 حاڵەتی تووشبوون تۆماركراون”.\nوەزارەتی تەندروستی عیراق ئاماژەی بە چاكبوونەوەی 363 تووشبووی كۆرۆنا كردووە، كە زۆربەیان لە هەولێر و كەركوك و سلێمانی و بەغدا دهۆك تۆماركراون، وێڕای گیان لەدەستدانی 5 كەس بە پەتاكە كە دوانیان لە پارێزگای سلێمانی بوون.\n10 کانونی یەکەم 2021 1.31 pm\nخەڵك- سەرۆك كۆماری عێراق ڕایدەگەیەنێت، لە ڕۆژی سەركەوتن بەسەر داعش، قارەمانێتی سەرجەم هێزەكان بەبیردەهێنینەوە…\n25 کانونی دووهەم 2022 4.10 pm\nخەڵك – وەزارەتی تەندروستی عیراق ڕایدەگەیەنێت، 7693 حاڵەتی نوێی تووشبوون بە ڤایرۆسی كۆرۆنا تۆماركراوە، 3025 كەسیش…


سنورەك ژ بھێزبوونا ئەردوگان را ھەیە – ىەرگەه – Bergeh\nسنورەك ژ بھێزبوونا ئەردوگان را ھەیە\nBergeh Kurdistan On 04/04/2019 / سیاسی\nڕۆژنامەیا زی تایمس نرخاندنەك به‌رفرھ ل سه‌ر هلبژارتنێن ترکیێ كو د 31.03.2019 ێ ل تركیێ وو باكورێ كوردستانێ ھاتن ئەنجامدان، كریە و د ئەنالیزا خوه ده دبێژه کو، ڤێجا تەیب ئه‌ردۆگان سەرۆكێ تركیێ قه‌بوول کر کو سنۆره‌ک ژ بهێزبوونا وی هه‌یه.\nل گۆر رۆژنامەیێ، ئیحتیمالەكە گەلەك مەزن ھەیە كو ژبەر رەروشا خەراپا ئابۆریا تركیێ، دەنگدەران خوەستیە ئەردوگان جەزا بكە. ئه‌ردۆگان ئه‌ڤ هلبژارتن ژ خوه ڕه کر بو وه‌ک باوه‌رمه‌ندیه‌کێ و باوەریەكا مەزن بخوە ھەبوو كو ئەو دێ د ڤاب ھلبژارتناندا ل سەرتاسوری تركیێ سەركەتنەك مەزن ب دەست بینە، لێ، زی تایمس، دبێژه کو ئه‌ڤ یه‌ک ژی وه‌ک ئەردوگان دخوه‌ست نه‌چوو سه‌ری و ئەڤ ئەنجاما ونداکرنا باژارێن مه‌زن، ناڤبه‌را ئه‌ردۆگان و هه‌ڤالبه‌ندێن وی یێن که‌ڤن ژی خراب دکه.\nڕۆژنامه دده خوویاکرن کو دێ سه‌رۆکوه‌زیرێ به‌رێ ئەحمەد داڤوت ئۆگلو پارتیه‌ک نوو دامه‌زرینه و باوه‌ریه‌ک مه‌زن یا ڤێ یه‌کێ هه‌یه.\nپه‌یامنه‌رێ زی تایمس دبێژه: د هلبژارتنێن ترکیێ ده که‌سه‌ک نه ل هیڤیا سورپریزه‌کێ بوو. ئه‌ردۆگان 11 سالا سه‌رۆکوه‌زیری کر، سالا 2016 ێ بوو سه‌رۆک کۆمار، ئه‌ردۆگان هێزا خوه ل سه‌ر مه‌دیایێ، دادوه‌ریێ و ده‌زگه‌هان گه‌له‌ک گران کربوو، ژ بۆ ڤێ دێ د ڤان هلبژارتنان ده سه‌رنه‌که‌فت.\nڤێ جارێ ئه‌ردۆگان نکاره بنکه‌فتنا خوه ڤه‌شێره. هه‌تا سالا 2023ێ چ هلبژارتن ل تركیێ چێنابن، ئه‌ردۆگان دڤێ ڕێیه‌کێ ببینه دا کو، گرێدانا د گه‌ل ده‌نگداران تێکنه‌دە.\nڕۆژنامه‌یا ناڤبۆری، د نرخاندنا خوە یا د بن ناڤێ “ ڕه‌وشا مه‌لک نە باشه“ ده، ڕێیه‌کی دده به‌ر ئه‌ردۆگان و دبێژه: دڤێ ئه‌ردۆگان هه‌موو گرتیێن موخالفێن خوه ئازاد بکه و ڕه‌وشا دارایی باش بکه.\nڕۆژنامه دبێژه: پێشڤەچوونا ترکیێ یا به‌ر باشیێ ڤه و مۆده‌رنه‌زیکرنێ ده که‌دا ئه‌ردۆگان گه‌له‌ک بوو. لێ نها رەوشا ئابۆری تێکدچه، هه‌ر تشت بها دبه، بێ کاری گه‌له‌ک بوویه، حوکومه‌ت موخاله‌فه‌تێ بێ ده‌نگ دکه یان ژی تێخه گرتیگه‌ها ده.\nڕۆژنامه د داویا ئەنالیزا خوه ده دبێژه: ته‌مه‌نێ ئه‌ردۆگان 65 ساله، ل پێشیا وی 4 سالێن بێ هلبژارتن هه‌نه. ئه‌ردۆگان د ڤێ ده‌مێ ده موخاله‌فه‌تێ نه‌خه‌نقینه، هه‌ڤالبه‌ندێن خوه خه‌لات نه‌که و ناتۆ و ڕوسیایێ به‌رنه‌دێ هه‌ڤوودن، ژ ده‌رێ ڤێ تشته‌کی نه‌که دێ میراسێ خوه هه‌موو ژ ده‌ست بدە. پێوستیا ئه‌ردۆگان هه‌یه کو، ل هه‌رێمێ ل گه‌ل جیرانێن خوه ئاشتیه‌کی په‌یدا بکه دا کو ئیستقراره‌ک چێببه. پێویستیا وی ب ڕۆناهیه‌کێ یا ده‌مۆکراسیێ هه‌یه نه کو دکتاتۆریا خوه زێده بکه


ژینگە :: 16/11/2019 :: 2438 جار بینراوە\nوا پێ ده‌چێت سروشت جه‌نگه‌كه‌ى ده‌ست پێكردبێت دژى مرۆڤ، ئه‌وه‌تا ئاگرى گه‌وره دارستانه‌كانى چه‌ندین ناوچه‌ى جیاوازى جیهانى گرتووه‌ته‌وه، لافاویش ژماره‌یه‌ك شارى وڵاته جیاجیاكانى جیهانى نغرۆ كردووه به جۆرێك كه ساڵى 2014 بووه‌ته ساڵى كاره‌ساته سروشتیه‌كان كه هه‌زاران مرۆڤیان له‌ناوبردووه.\nئێستا زۆر شارى ئوستوڕاڵیا گیرۆده‌ى ئاگركه‌وتنه‌وه‌ى گه‌وره بوون له دارستانه‌كانیاندا و حكومه‌ت ناچار بووه بارى نائاسایی ڕابگه‌یه‌نێت و خه‌ڵكه‌كه له‌و شوێنه ترسناكه دووربخاته‌وه، دووكه‌ڵ و تینى ئاگره‌كان هێنده به‌هێزن كه فڕۆكه‌كان نه‌یانتوانیووه له هه‌ندێك فڕۆكه‌خانه بنیشنه‌وه.\nهاوكات له‌گه‌ڵ ئه‌م ئاگره گه‌ورانه‌دا زۆربه‌ى شاره‌كانى ئیتاڵیا ڕوو به‌ڕووى لافاوى گه‌وره بوونه‌ته‌وه شه‌قامه‌كان بوونه‌ته ده‌ریا و خه‌ڵك مه‌له‌یان تێدا ده‌كات .شاری ڤینیسیا زۆرترین زیانى پێ گه‌یشت. كه‌ش و هه‌واى ئیتاڵیا به‌هۆى باران و ڕه‌شه‌باى به‌هێزه‌وه ژیانى ئاسایی هاوڵاتیانى تێكداوه، له لوبنانیش هێشتا ئاسه‌وارى ئه‌و ئاگره زۆره هه‌ر ماوه كه له مانگى ڕابردوودا دارستانه‌كانى ئه‌و وڵاته‌یان سوتاند و چه‌ندین كه‌سیشیان كوشت.\nئاگره‌كه‌ى لوبنان به‌هۆى به‌رزبوونه‌وه‌ى پله‌ى گه‌رماوه بووو له‌گه‌ڵ هه‌ڵكردنى ڕه‌شه‌باى به‌هێزدا .\nگه‌وره‌ترین و ترسناكترین ئاگر له‌م ساڵدا دارستانه‌كانى ئه‌مازۆنى گرته‌وه كه زیاتر له 2 مانگ به‌رده‌وام ده‌سوتان و له‌م ڕووداوه‌دا ته‌ڕ و ووشك پێكه‌وه له‌ناوچوون.\nئاگره‌كه‌ى ئه‌مازۆن چاره‌نووسى 265 جۆر ڕووه‌ك و ئاژه‌ڵى جۆراوجۆرى خستووه‌ته به‌ر هه‌ڕه‌شه‌ى له‌ناوچوون جگه له 124 جۆرى تر كه ته‌نیا هه‌ر له‌م دارستانه‌دا ده‌ژین.\nئێستا بڕیتانیاش چاوه‌ڕێى لافاوێكى گه‌وره‌یه كه به پێى ڕاپۆرتى نوسینگه‌كانى كه‌شناسى ئه‌م شه‌پۆلى لافاوه له چه‌ند ڕۆژى داهاتوودا بڕیتانیا ده‌گرێته‌وه و پێشبینى زه‌ره‌ر و زیانى زۆرى لێ ده‌كرێت چونكه پێشتر به‌هۆى به‌فر و بارانێكى زۆره‌وه گه‌لێك ناوچه‌ى بریتانیا تا ئێستاش لافاویان تێدایه .


میدیا یۆنانییەکان ئاشکرایان کردووە فڕۆکەی ئەو عێراقییە دۆزراوەتەوە کە چوار ڕۆژ پێش ئێستا لەکاتی مەشقکردندا ونبووبوو.\nعەمار ئیبراهیم، خوێندکارێکی عێراقی بوو لە کۆلێجی Egnatia Aviationی یۆنانی، ڕۆژی یەکشەممە 31ی كانونی دوووەم، کاتێک سەرقاڵی مەشقی فڕۆکەوانی بوو لە ئاسمانی یۆناندا تا بتوانێت بڕوانامەی دیبلۆم وەربگرێت دیار نەما.\nدوای چوار ڕۆژ لە ونبوونی میدیا یۆنانییەکان ئاشکرایان کرد کە فڕۆکەکەی عەمار بە تێکشکاوی لە ناوچەی یانێنا لە باکوری یۆنان دۆزرایەوە و تەرمی فڕۆکەوانەکەشی تێدا بووە.\nعه‌مار ئیبراهیم ته‌مه‌نی 32 ساڵه و له گه‌ڵ نزیكه‌ی 100 فرۆكه‌وانی دیكه‌یی عێراقی كه كوردیشیان تێدایه، چه‌ند مانگێكه له كۆمپانیایه‌كی یۆنانی به ناوی Egnatia Aviation ڕاهێنانیان ده‌كرد بۆ وه‌رگرتنی دیپلۆمی فرۆكه‌وانی.\nسەگەکانى کۆشکى سپى\nپێشنیازەكانی عەبدوللـەتیف سەلەفی بۆ مەسرور بارزانی چیبوون؟\nد.عەبدوللـەتیف سەلەفی ئەمڕۆ سەردانی مەسرور بارزانی سەرۆكی حكومەتی هەرێمی كوردستانی كرد، ئاشكرایكردووە كۆمەڵێك پێشنیازی پێشكەشكردووە. د.عەبدوللـەتیف لەپەیامێكدا لە…\nقوباد تاڵەبانی و عەمار حەکیم پرسی قەرەبووکردنەوەی کەسوکاری ئەنفالكراوانیان تاووتوێ كرد\nقوباد تاڵەبانی و شاندی یاوەری لەگەڵ سەرۆكی ڕەوتی حیكمە لە بەغداد كۆبوونەوە، داوای پشتیوانیی ئەو ڕەوتەیان كرد لە…\nلەسەر شكاندنی ترافیك لایت، دادگای كەلار فەرمانی دەستگیركردنی بۆ 12 كەس دەركرد\nدادگای كەلار فەرمانی دەستگیركردنی بۆ 12 كەس دەركرد كە هەستابوون بە شكاندنی ترافیك لایتەكانی شارەكە. عەقید عبدولرحمان زەھاوی،…\nئەمڕۆ سێ سەرۆکایەتییەکەی هەرێمی کوردستان کۆدەبنەوە\nبڕیارە سێ سەرۆکایەتییەکەی هەرێمی کوردستان، ئەمڕۆ یەکشەممە 15ی تشرینی دووەم، سەبارەت بە پرسی پەسەندکردنی یاسای پڕکردنەوەی کورتهێنانی بودجەی…


ڕاپۆرتێک لە بارەی ناوەندە نهێنییەکانی پاسدار و ئیتلاعاتی ئێران بۆ دەستبەسەرکردنی خەڵکی لە ورمێ و سنە و کرماشان\nتۆڕی مافەکانی مرۆڤی کوردستان ڕاپـۆرتێکی بڵاوکردووەتەوە و تیایدا دەڵێت وەزارەتی ئیتلاعات و سوپای پاسدارانی ئێران لە شارەکانی ورمێ و سنە و کرماشان ناوەندی نهێنیـیان هەیە بۆ دەستبەسەرکردن و لێکۆڵینەوە و ئەشکەنجەدانی خەڵکی.\nڕاپۆرتەکە ئاماژە دەکات بە گرژییە سیاسی و سەربازییەکانی دوای شۆڕشی ساڵی 1979 لە ناوچە کوردییەکان، بە تایبەت شەڕی سەربازی نێوان هێزەکانی حکومەت و هێزە چەکدارەکانی حیزبەکانی کوردستانی ئێران. هەروەها باس لەوە دەکات کە لەگەڵ ئەوەدا کە جموجوڵی سەربازی حیزبەکان کۆتایی هاتووە، بەڵام حکومەتی ئێران و سوپای پاسداران و وەزارەتی ئیتلاعات هێشتا بە چاوەێکی ئەمنی سەیری ناوچە کوردییەکان دەکەن و هەر جۆرە چالاکییەکی مەدەنی لە ژێر ناوی جۆراوجۆر سەرکوت دەکەن.\nڕاپۆرتەکە دەشڵێت جگە لە سەرکوتکردنی هەر جۆرە چالاکی و بزوتنەوەیەکی سیاسی و مەدەنی لە کوردستانی ئێران، سوپای پاسداران و وەزارەتی ئیتلاعاتی ئێران زۆر جار دەست دەدەنە تێرۆرکردنی ئەندامانی پارتە سیاسییە کوردەکانی ئۆپۆزیسیون کە لە دەرەوەی سنوورەکانی ئێران نیشتەجێن، بە تایبەتی لە عێراق و وڵاتانی ئەوروپا. تێرۆرکردنی زیاتر لە 100 ئەندامی ئەو پارتانە لە ساڵانی نەوەدەکاندا لە هەرێمی کوردستانی عێراق و هەروەها تێرۆرکردنی دکتور قاسملو و دکتور شەرەفکەندی وەک دوو سەرکردە دیاری پارتی دیموکراتی کوردستانی ئێران لە ڤیەننا و بەرلین لەبەرچاوترین چالاکییەکانی ئەو دامەزراوە ئەمنییانەی حکومەتی ئێرانن.\nڕاپورتەکە دەڵێت وەزارەتی ئیتڵاعات و ڕێکخراوی ئیتلاعاتی سوپای پاسداران و پۆلیسی ئاسایش هەریەکەیان بە جیا لە شارە جیاوازەکانی کوردستان بنکەی دەستبەسەرکردنی نهێنی تایبەت بە خۆیان هەیە و ئیتلاعاتی سوپای پاسداران لە هەریەک لە پارێزگاکانی ئازەربایجانی ڕۆژئاوا، کوردستان، کرماشان و ئیلام چەندین بنکەی دەستبەسەرکردنی نهێنیان هەیە و تا ئێستا شوێنی ژمارەیەکیان دیاری نەکراوە.\nڕێبین ڕەحمانی لە ڕێکخراوی تۆڕی مافەکانی مرۆڤی کوردستان و نووسەری ئەم راپۆرتە لە گفتوگۆیەکدا بۆ بەشی کوردی دەنگی ئەمەریکای لە بارەی ئەو ناوەندانە دەڵێت " لە هەموو شارەکانی ئێراندا ئەم ناوەندانەی دەستبەسەرکردنە بوونی هەیە، بەڵام جیاوازی ناوەندەکانی دەستبەسەرکردنی ناوچە کوردییەکان لەگەڵ شارەکانی تر لەو هەولومەرج و بارودۆخەدایە کە بەسەر زیندانییەکاندا دەسەپێت."دەشڵێت "لەو ناوەندانەدا زیندانیانی کورد ڕووبەڕووی ئەشکەنجەی جەستەیی و دەروونی قورستر دەبنەوە بە بەراورد بە شارەکانی تر."\nڕێبین لە بارەی ڕاپۆرتەکەوە دەڵێت "ئامادەکردنی ئەم ڕاپۆرتە چەند ساڵێکی خایاندوە و سەرچاوەکانی زانیارییەکانیشمان ئەو چاوپێکەوتنانەن کە لەگەڵ زیندانیان و دەستبەسەرکراوانی ئەو ناوەندانەدا ئەنجاممانداوە."\nگوتیشی "دوای ئامادەکردنی ڕاپۆرتەکە میدیاکانی دەرەوە پێشوازییەکی زۆریان لێکرد و لە ئاستێکی بەرفراواندا بڵاوبووەتەوە و هەنگاوی تریشمان ئەوەیە ڕاپۆرتەکە بنێرین بۆ نووسینگەی ڕاپۆرتێری نەتەوە یەکگرتووەکان بۆ کاروباری مافی مرۆڤی ئێران و داوایان لێبکەین کە لەسەر هەلومەرجی نالەباری ئەو ناوەندانە هەڵوێست وەربگرن و لە ڕاپۆرتەکانیاندا ئاماژەی پێبکەن."دەشڵێت " لەو ڕێگایەوە وڵاتانی وەک ئەمەریکاش زیاتر ئاگاداردەبنەوە لە پێشێلکارییە مرۆییەکانی لەو ناوچانە دەکرێن."\nبنکەی دەستبەسەرکردنی بەڕێوەبەرایەتی ئیتلاعاتی ورمێ\nبەپێی زانیارییەکانی تۆڕی مافەکانی مرۆڤی کوردستان، ئەو بنکەیە 34 ژووری تاکەکەسی و گشتی هەیە و دەکەوێتە سەر شەقامی دانێشکەدەی شاری ورمێ و لە نزیک بینای بەڕێوەبەرایەتی گشتی ئیدارەی ئیتلاعاتە و بەپێی قسەی هەندێک لە سەرچاوەکانی ئەو ڕێکخراوەیە، ئەم بنکەیە یەکێکە لە "پیسترین و ترسناکترین" بنکەکانی دەستبەسەرکردنی وەزارەتی ئیتلاعاتی ئێران.\nوەک سەرچاوەکانی ئەو ڕاپۆرتە باسیانکردوە لەم بنکەی دەستبەسەرکردنەدا ژوورێک هەیە کە بە " گۆڕ" ناسراوە و 1.5 مەتر بەرزییەکەیەتی و نیو مەتریش درێژی و پانییەکەیەتی و دەوترێت لەم ژوورەدا کەسی دەستبەسەرکراو دەبێت بۆ چەندین کاتژمێر بە پێوە بوەستێت و ژوورەکە تەنها لە کاتی ئەشکەنجەدا بەکاردێت و هەروەها بە گوتەی هەندێک لە زیندانیانی سیاسی پێشوو، ئەشکەنجەکانی دیکەی وەک لێدان و شۆکی کارەبایی لەو بنکەیەدا زۆر باوەن.\nچالاکوانێکی مەدەنی کورد کە چەندین هەفتە لەو بنکەیەدا دەستبەسەربووە بە ئاماژەدان بە ژووری تاکەکەسی و ژوری لێپرسینەوەی ئەو بنکەیە بە تۆڕی مافەکانی مرۆڤی کوردستانی گوتووە "هەموو شتێک لەوێ ئامادەکراوە بۆ ئەوەی وردە وردە مردن ئەزموون بکەیت."\nبنکەکانی دەستبەسەرکردنی ڕێکخراوی ئیتلاعاتی سوپا لە ورمێ\nبەپێی ئەو ڕاپۆرتە، ڕێکخراوی ئیتلاعاتی سوپا لە پارێزگای ئازەربایجانی ڕۆژئاوا چەندین بنکەی دەستبەسەرکردنی نهێنی لە ناوەوە و دەرەوەی شاری ورمێ هەیە.سێ بنکەی سەرەکی دەستبەسەرکردنی ئەو ڕێکخراوەیە لەو پارێزگایەدا بریتین لە بنکەی دەستبەسەرکردنی 81ی ڕەمەزان کە دەکەوێتە سەربازگەی ئەلمەهدی و هەروەها بنکەی دەستبەسەرکردنی حەفتی تیر و خەیبەر کە دەکەونە سەربازگەی مالیک ئەشتر.\nبنکەی دەستبەسەرکردنی 81 ی ڕەمەزان و بنکەی دەستبەسەرکردنی 7 تیر و خەیبەر\nڕێکخراوەکە دەڵێت هیچ زانیارییەکی ورد سەبارەت بە دوو بنکەی دەستبەسەرکردنی حەوتی تیر و خەیبەر لەبەردەستدا نییە، بەڵام دەوترێت بنکەی دەستبەسەرکردنی 81 ی ڕەمەزان، 18 ژووری تاکەکەسی و گشتی تێدایە و لە ڕێگای کامێرایەکی زۆرەوە چاودێری دەکرێت.\nتۆڕی مافەکانی مرۆڤی کوردستان بە ئاماژەدان بە شێوازەکانی دانپێدانانی زۆرەملێ لەم بنکەیەدا، لەوانە مانەوەی دەستبەسەرکراوان بۆ ماوەی چەندین مانگ لە ژووری تاکەکەسیدا و بەبێ مافی پەیوەندیکردن بە کەسوکاریانەوە و هەروەها لە سێدارەدانی ساختە و هەوڵدان بۆ دەستبەسەرکردنی ئەندامانی خێزانی دەستگیرکراوەکان و دەستدرێژی سێکسی. لە زمانی زیندانییەکی پێشووی ئەو بنکەیەوە دەڵێت لە ڕێگایدەستگیرکردنی هاوسەرەکەی و هێنانی بۆ بنکەی دەستبەسەرکردنەکە، فشاریان خستوەتە سەر زیندانییەکە کە ئەگەر هاوکاری نەکات، دەستدرێژی سێکسی دەکەنە سەر هاوسەرەکەی.\nهەروەها بەپێی لێکۆڵینەوەکانی تۆڕی مافەکانی مرۆڤی کوردستان، بەلایەنی کەمەوە هاوڵاتییەکی خەڵکی سەڵماس بە ناوی ناسر عیسازادە لە ژێر ئەشکەنجەی هێزەکانی ئەو بنکەیەدا گیانی لەدەستداوە و هێزەکانی سوپای پاسداران بە شەو تەرمەکەیان لە شارەکەی خۆیدا بەخاک سپاردووە.\nبنکەی دەستبەسەرکردنی بەڕێوەبەرایەتی ئیتلاعاتی سنە\nبەپێی زانیارییەکانی تۆڕی مافەکانی مرۆڤی کوردستان، ئەو بنکەیە کە 34 ژووری تاکەکەسی و گشتی هەیە دەکەوێتە یەکێک لە ناوچە ئەمنییەکانی شاری سنە و لە نزیک بەڕێوەبەرایەتی ئیتلاعاتی پارێزگای کوردستانە.\nبەپێی ئەو ڕاپۆرتە، دەستبەسەرکراوان بە شێوازی جۆراوجۆری جەستەیی و دەروونی ئەشکەنجە دەدرێن و لە ماوەی چەند ساڵی ڕابردوودا، دوو دەستبەسەرکراو بە ناوەکانی ئیبراهیم لوتفوڵاهی، چالاکوان و خوێندکاری کورد و هەروەها سارۆ قەهرەمانی کە لە خۆپیشاندانی سەرتاسەری ساڵی2018ی سنە بەشداری کردبوو، هەردوو لەو بنکەیەدا لە ژێر ئەشکەنجە گیانیان لەدەستداوە.\nمحەمەد حسێن ڕەزایی، زیندانی سیاسی پێشووی کورد کە چەندین مانگ لەو بنکەیەدا دەستبەسەرکراوە، بە ئاماژەدان بە ئەشکەنجەکانی ئەو بنکەیە بە تۆڕی مافەکانی مرۆڤی کوردستانی گوتووە "چەندین جار بە هۆکاری جۆراوجۆر بەردەوام لێیان دەدام و لە ئەنجامی ئەو ئەشکەنجانەشدا لووتم و چەند پەراسویەکم بە قورسی زیانیان پێگەیشتووە".\nناوەندی دەستبەسەرکردنی ڕێکخراوی ئیتلاعاتی سوپای سنە\nبەپێی راپۆرتەکە، بنکەی دەستبەسەرکردنەکە دەکەوێتە سەربازگەی شەهرامفەری سپا لە جادەی خوسرەوئابادی سنە و ژمارەی ژوورەکانیشی 30 ژوور دەبن.\nزیندانیانی پێشووی ئەم بنکەیە باسیان لە ئەشکەنجەکانی ئەم بنکەیە کردووە بۆ ڕێکخراوی مافەکانی مرۆڤی کوردستان و یەکێک لەو کەسانە کە مامۆستایەک بووە بەو ڕێکخراوەی گوتوە " دیواری حەوشەی بنکەکە پڕ بوو لە نووسینەکانی زیندانیان، بە تایبەتی ئەو هێڵانەی کە ئاماژەیان بەو ڕۆژانە کردووە کە لەوێ بەسەریان بردووە."\nبنکەی دەستبەسەرکردنی بەڕێوەبەرایەتی ئێتلاعاتی کرماشان\nبە گوێرەی ڕێکخراوەکە ئەم بنکەیە بە بنکەی دەستبەسەرکردنی مەیدان نەفت ناسراوە، دەکەوێتە تەنیشت بینای سپای قەزای کرماشانەوە و بە لایەنی کەمەوە 15 ژووری گشتی و سێ ژووری لێپرسینەوەی تایبەتیان تێدایە و ژوورەکانی ئەو بنکەیە هیچ ئامێرێکی گەرما و سەرماییان تێدا نیە و دەستگیرکراوەکان لە کاتی ئەشکەنجەدانیاندا دەگوازرێنەوە بۆ ژێرزەمینی ئەو بنکەیە.\n• بنکەی دەستبەسەرکردنی بەڕێوەبەرایەتی ئێتلاعاتی کرماشان\nچالاکوانێک کە ماوەیەک لەو شوێنەدا دەستبەسەرکرابوو، بە تۆڕی مافەکانی مرۆڤی کوردستانی گوتووە "ماوەی چەندین مانگ بە بێ مافی بینین و پەیوەندیکردن بە کەسوکارەکەمەوە لە ژێرئەشکەنجەیەکی دەروونی قورسدا هەوڵمدا خۆم بکۆژم دوای ئەوەی بە هەوڵی خۆکوژییەکەمیان زانی، بە قورسی لێیاندام و بەستمیانەوە."\nزەینەب جەلالیان، یەکێکی تر لە زیندانیانی سیاسی کورد کە سزای زیندانیکردنی هەتاهەتایی بەسەردا سەپێنراوە، لەبارەی ئەو بنکەیەوە دەڵێت بۆ ماوەی چەندین مانگ لەو بنکەیەدا لێپرسینەوە و ئەشکەنجە دراوە و چەند جارێکیش براوەتە ژێرزەمینی بنکەکە و چەند کاتژمێرێک بە کێبڵ لە ژێرپێیان داوە.\nهەروەها بەپێی ڕاپۆرتەکە، مامۆستا فەرزاد کەمانگەر، کە ساڵی 2010 لە زیندانی ئێڤینی تاران لەسێدارە درا، لە نامەکانیدا باسی ئەشکەنجەکانی پێشتری خۆی کردبوو لەم بنکەیەدا.\nبنکەی دەستبەسەرکردنی سوپای نەبی ئەکرەم لە کرماشان\nڕێکخراوی مافەکانی مرۆڤی کوردستان دەڵێت بەهۆی ڕێوشوێنی ئەمنی توند لەو شوێنەدا، زانیاری زۆر و وردی لەبەردەستدا نییە سەبارەت بەو بنکەیە و دەڵێت بنکەکە لەناو بارەگای سوپای نەبی ئەکرەمە و لە بەشێکیدا 10 ژووری دەستبەسەرکردنی تێدایە کە لەناو ژوورەکاندا بۆ چاودێریکردنی زیندانیان، کامێرایان داناوە.\nڕاپورتەکە بە ئاماژەدان بە نامەیەکی حسێن خزری، زیندانی سیاسی لەسێدارەدراوی کورد، دەڵێت بۆ ماوەی 49 ڕۆژ لەو بنکەیەدا ئەشکەنجەی جەستەیی و دەروونی دراوە.\nڕێبین دەڵێت "مەبەستی ئێمە لە ئامادەکردنی ئەم ڕاپۆرتە ئەوە بووە کە بتوانین سەرنجی میدیا و رێکخراوە نێونەتەوەییەکان ڕابکێشین بۆ ئەو پێشێلکارییانەی کە لە شارە کوردییەکاندا ئەنجامدەدرێن و کەس باسیان لێوە ناکات." ئەو هەروەها دەشڵێت "بەداخەوە پێشێلکارییە مرۆییەکان لە لایەن حکومەتەوە زۆرتر لە شوێنەکانی وەک بەلوچستان و خوزستان و کوردستان ڕوودەدات، بەڵام میدیاکان کەمترین جار باسی لێوە دەکەن و هەر ئەمەش بووەتە هۆی ئەوەی حکومەت زیاتر بوێرێت پەرە بە پێشێلکارییەکان بدات."\nوەزارەتی دەرەوەی ئەمەریکا چەندین جار مامەڵەی توند و تیژی کۆماری ئیسلامی لەگەڵ گەلانی ئێران، لەوانە پێشێلکاریی مافی ئازادی ڕادەربڕین و ئازادی ڕۆژنامەگەری لە لایەن ئێرانەوە ئێدانە کردوە.


عادل عه‌بدولمه‌هدی: ده‌بێت كێشه‌ی داهات‌و خه‌رجییه‌كان له‌گه‌ڵ هه‌رێمی كوردستان چاره‌سه‌ربكرێت\n2019-11-07 17:19 899 جار بینراوە کۆمێنت\nعادل عه‌بدولمه‌هدی سه‌رۆك وه‌زیرانی عیراق\nعادل عه‌بدولمه‌هدی سه‌رۆك وه‌زیرانی عیراق، كه‌مێك له‌مه‌وبه‌ر، داوایكرد به‌زووترین كات بوودجه‌ی 2020 پیشكه‌ش به په‌رله‌مان بكرێت، وتیشی ده‌بێت كێشه‌ی داهات‌و خه‌رجییه‌كان له‌گه‌ڵ هه‌رێمی كوردستان چاره‌سه‌ربكرێت.\nله‌میانه‌ی كۆبوونه‌وه‌یه‌كیدا له‌گه‌ڵ ژماره‌یه‌ك له شاره‌زایانی بواری ئابووری له حكومه‌تی عیراق، كه تایبه‌ت بوو به تاوتوێكردنی بوودجه‌ی 2020 و پێشكه‌ش كردنی به‌په‌رله‌مان، سه‌رۆك وه‌زیرانی عیراق رایگه‌یاند كه ده‌بێت خه‌رجییه‌كانی حكومه‌ت كه‌م بكرێنه‌وه‌و داهاته‌كان زیاد بكرێن‌و كورتهێنان كه‌م بكرێته‌وه، ئه‌وه‌ش له خزمه‌تی ته‌واوی عیراقییه‌كاندایه.\nعه‌بدولمه‌هدی وتی: بوودجه بایه‌خێكی گه‌وره‌ی هه‌یه له‌ژیانی هاوڵاتیاندا‌و به‌ته‌نها بریتی نییه له ژماره‌و هه‌ر كه‌موكورتییه‌ك تێیدا ده‌بێته‌هۆی درووستبوونی كێشه له پێشكه‌وتنی ئابووری‌و ته‌ندرووستی‌و خوێندن.\nسه‌باره‌ت به كێشه داراییه‌كانی نێوان هه‌ولێر و به‌غداش، عه‌بدولمه‌هدی وتی: ده‌بێت كێشه‌ی داهات‌و خه‌رجییه‌كان له نێوان هه‌رێم‌و به‌غدا چاره‌سه‌ربكرێت، كه كێشه‌گه‌لێكی ئاڵۆزن.\nوتیشی: كێشه له پێكهاته‌ی بوودجه‌ی عیراقدا هه‌یه و ئامانجمان ئه‌وه‌یه داهاته نا نه‌وتییه‌كانی زیاد بكه‌ین.\nراشیگه‌یاند كه راوه‌ستانی پرۆژه‌كان ده‌بنه‌هۆی زیادبوونی رێژه‌ی بێ كاریی، بۆیه ده‌بێت له‌ساڵی داهاتوودا ئه‌و گرفته چاره‌سه‌ربكرێت‌و به‌رده‌وامی بدرێت به به‌ڕێوه‌چوونی پرۆژه‌كان.\nسه‌رچاوه: كه‌ناڵی "ئه‌لحوڕه"\nوه‌رگێڕانی: رێباز زه‌نگه‌نه\nعیراق ئاماری نوێی تووشبووانی كۆرۆنای بڵاوكرده‌وه 2020-04-02 18:34\nوەزیری تەندروستی: زۆربه‌ی تووشبووانی كۆرنا له ه...\n3 لەم لینکەوە فۆڕمی داواکاریی مۆڵەتی هاتووچۆ وەربگرە\n4 هۆشداری كاره‌سات ده‌درێت وڵاتێكی ئه‌وروپی ...\n7 ئەنجومەنی وەزیرانی هەرێم تاوتوێی چەند پرسێكی گرنگ ...


تێکۆشەر حوسەین: پەرلەمان و دیموکراسیەت لە 12 ی ئۆکتۆبردا. – WTARIKURD\nکاتێ نەوشێروان مستەفا لە16 ـ نیسانی 2009 بۆ ڕۆژنامەی ( شرق الٱوسط ) ی لەندەنی لێدوانی دا سەبارەت بەشداری کردنیان بە لیستێکی تازە و جیاواز لە تەواوی پارتە سیاسیەکانی تر بۆ نێو پڕۆسەی هەڵبژاردن لە 25-09-2009 .\nدوای قۆناغی دروست بوونی ئۆپۆزسیۆنێکی کارا و چاودێر بەسەر حکومەتەوە بزووتنەوەی گۆڕان لە یەکەمین کۆنگرەدا کە لە 26-12-2013 دا بەسترا ، بڕیاری دا بۆ خولی داهاتوو بە پڕۆژەی ” بەرەو دەسەڵات ” بێنە نێو پڕۆسەی هەڵبژادنەوە ، بۆ ئەوەی لە ڕێی حکومەتەوە بۆ قۆناغی دووەم کە گرتنە دەستی دەسەڵات بوو ئەویش گرتنە دەستی دەسەڵات بوو کە خۆی لە چەند وەزارەتێک بینیەوە بۆ ئەوەی بتوانن دەسکەن بە ڕێکخستنەوەی دامەزراوە حکومیەکان لەڕێی کار و پڕۆژەکانیانەوە .\nئەمانە نەهج و بەرنامە و پڕۆژەکانی بزووتنەوەی گۆڕان بوون ، ئیدی بە کەمتر لە ساڵێک ئەو هێزە سیاسیە لە ڕۆژێکی ڕەش و خیانەت و کودەتا بەسەر دیموکراسیەتدا لە 12 ی ئۆکتۆبەردا لە پەرلەمان و حکومەت بە بڕیارێکی حزبی نێردرانە ماڵەوە ، ئێستا دوو ساڵ تێپەڕ دەکات بەسەر کودەتاکە ، لەو ڕۆژەوە ( دیموکراسیەت ) لە هەرێم نەک هەر کەوتبێتە ژێر پرسیارەوە بەڵکو ئەویش دەمامکی خۆی فڕێ دا و پەردەی لەسەر ڕووی ڕاستەقینەی دەسەڵاتی خۆماڵیش هەڵماڵی .\nـ ژمارەی دیمانەکەی نەوشێروان مستەفا بۆ ڕۆژنامەی شرق الاوسط 11-92


بنەماڵەی دایكی شەهیدان سوپاس نامەیەك بڵاو دەكەنەوە | دەزگاى زارى کرمانجى\nبنەماڵەی دایكی شەهیدان سوپاس نامەیەك بڵاو دەكەنەوە\nسوپاس و پێزانین بۆ بەڕێز جەنابی سەرۆك و بارزانی و بەڕێزان كاك نێچیرڤان بارزانی و كاك مەسرور بارزانی و هەموو ئەو كەس و لایەن و بەڕێزانەی هاوبەشی خەم و پرسەمان بوون.\nوەك دەزانین كۆچی دوایی دایكە "عائیشە تەها عوسمان" شێخ زادە دایكی سێ برای شەهید مان ئەحمەد و مەولود و نەجات و ناسراوبە دایكی شەهیدانی كوردستان.\nكۆستێكی گەورە و خەمێكی گران بوو بۆ ئێمە وەك بنەماڵەو هەروەها بۆ كەسوكاری سەربەرزی شەهیدان و خەڵكی كوردستان بەگشتی، ماڵ ئاوای دایكێك لەم كات و ساتەدا كە هێمای سەربەرزی و شانازی گەل و ئازایەتی و خۆڕاگری ئافرەتی كورد بوو، ناخ و دڵی هەموومانی هەژاند، بەڵام ئامێز و شەپۆلی بێ دڕێغی هاوخەمی و هاو دەردی ئێوە لە خەم و قورسایی ئەم كۆستەی كەم كردینەوە، بۆیە بە ناوی بنەماڵەكەمانەوە بە پێویستی دەزانین بەو پەڕی رێز و پێزانینەوە زۆر سوپاسی هاوخەمی بەڕێزان سەرۆك بارزانی مەرجەعی باڵای كوردستان و بەرێز نێچیرڤان بارزانی سەرۆكی هەرێمی كوردستان و بەرێز مەسرور بارزانی سەرۆكی حكومەتی هەرێمی كوردستان، كە هەم بە تەلەفۆن و هەم لەڕێگای پرسەنامەوە هاوخەمیان دەربڕی وە سوپاسی بەڕێز دكتۆر بەرهەم سالح سەرۆك كۆماری عێراق و هەروەها سوپاسی مەكتەبی سیاسی پارتی دیموكراتی كوردستان و تەواوی حزب و لایەنەسیاسیەكان لەسەر تاسەرو پارچەكانی كوردستان، سوپاس و بێزانین مان بۆ هەریەكە لە وەزارەتی شەهیدان و ئەنفالكراوان وەزارەتی پێشمەرگە و وەزارەتی تەندروستی و پەڕلەمانتارانی كوردستان و پەرلەمانتارانی كورد لە فركسیۆنی پارتی لەبەغدا و پارێزگاری هەولێر و دهۆك هەریەك لە بەرپرس و هەڤالانی لقی 10 ولقی 26 ی گولان و فەرماندەی یەكەی پشتیوانی و فەرماندەی هەلگورد و قائیمقامی سۆران بەنوێنەرایەتی قائیمەقامەكانی هەرچوار قەزاكانی سۆران مێرگەسۆر و چۆمان و ڕواندوز و بەڕێوەبەرایەتی شەهیدان ئەنفال كراوان و تەواوی دامودەزگاكانی حزبی و حكومی و سەربازی و ئەمنی و یەكیتی زانایان و بەرپرسان و كەسایەتیە ئاینی و كۆمەڵایەتیەكان و یەكێتی ئافرەتانی كوردستان و قوتابیان و لاون و ڕێكخراوەكانی كۆمەڵگەی مەدەنی و دۆستان و خزمان و یەكە بە یەكەی دڵسۆزان دەكەین، كە هاوخەمی خۆیان بۆ ئێمە دەربڕی و سەرەخۆشیان لێ كردوین، ئەو بەڕێزانەش كە لەمەراسیمی ناشتن و بەخاك سپاردنی تەرمی خوالێخۆشبو دایكی شەهیدان بەشدار بوون، سوپاسی هەمولایەك دەكەین .\nبەهیواین بتوانین لەخۆشی و ناخۆشیەكانی ئێوەی رێزدار و قەدرگران قەرەبووی ئەو هەموو خۆشەویستیەو هاوخەم یەی ئێوە بكەینەوە، خوا پاداشتی هەموو لایەك بداتەوە، دووبارە سوپاسی دڵسۆزی و وەفاداری هەموو لایەكتان دەكەین .\nدایكە عائیشە تەها عوسمان شێخ زادە


یەكێتی و پێداگریی لەسەر لامەركەزیی – Knwe.org\nسەرەکی » وتار » یەكێتی و پێداگریی لەسەر لامەركەزیی\nیەكێتی و پێداگریی لەسەر لامەركەزیی\nهیوا رەسوڵ ئەحمەد\nرووداوەكانی ئەم دواییەی كوردستان، لە بڕ و ئاراستەدا، نەتەوەكەمانی خستە قۆناغێكی نوێی بەرەنگارییەوە، خەباتی سیاسی و پەیوەندیی دیپلۆماسی و شێوازی نوێی روبەڕوبونەوەی داگیركاریی دوور لە هەر بڕیارێكی پێشوەختە، لە گوتار و موفرەداتی ژینگەی سیاسیی ئێستای كارەكتەكارانی عیراق و بەشێكی هەرێمی كوردستان وردبینەوە، شیتەڵی جۆریی و تێفكرین لەو قەیرانەی رووبەڕووی نەتەوەكەمان بۆتەوە بكەین، بەداخەوە دەبینین تێگەیشتنەكان بۆ نەتەوە و دامەزراوەكان دابەش دەبن.\nدامەزراوە سیاسییەكان لە هەرێمی كوردستان، زۆربەی كات دەكەونە ژێر كاریگەریی كەسایەتی و گۆڕانكارییە سیاسییەكان و نێچیری بیروباوەڕی سیاسی و حزبی، ئەمەش راستەوخۆ كاتێك دامەزراوەكان رۆڵی خۆیان نابینن، كاریگەریی دەبێت لەسەر پەیوەندییەكانیان.\nئەوە روونە كە هیچ هەنگاوێك ئەوەندەی ئارامی و لێك تێگەیشتن و یەكڕیزیی خزمەت بە ئەزموونی هەرێمی كوردستان ناكات، بێگومان جوگرافیا و هێز و سنووری دەستكردی دیاریكراو و زۆر هۆكاری تر، ئەگەرچی لە چەند ساڵی رابردوودا زۆر هەوڵی كاڵكردنەوەیان دراوە، بەڵام هێشتا بوونیان هەیە، ئەمە راستییەكە كە دەبێت بۆ هەموو ئەگەرێك و پێشهاتێك رەچاوی بكەین، بەرلەوە ئەوە بەبیرخۆمان بهێنینەوە كە هەرێمی كوردستان هێشتا لە قۆناغێكدایە، حیسابی ورد و جدی لەسەر كارو كاردانەوەكانی دەكرێت، ئەگەرنا كۆی پرۆسەی سیاسی كە بەرهەمی خوێنی هەزاران شەهید و رۆڵەی نەتەوەكەمانە بەو ئاسانییە بینا ناكرێتەوە.\nهەمووان ئەو راستییە دەزانین، چ لە ناوخۆ و چ لە دەرەوە لە ئاستی وڵاتانی زلهێز، بەبێ یەكڕیزیی و یەك گوتاریی، هیچ هەنگاوێك بەكردەیی جێبەجێ نابێت، ئەمە حەقیقەتی پرۆسەی سیاسیی هەرێمی كوردستانە.\nلەم خوێندنەوەیەوە دەكرێت ئەوە بڵێین هەوڵدان و پێداگریی یەكێتیی نیشتمانیی كوردستان لە پرسی لامەركەزیی ئیداریی، دارایی، تەكنیكی و قانوونی خەمێكی گشتییە، ناكرێت ئەوەش لەبەرچاو نەگیرێت كە ئەو بەدبەختییانەی دووچاری كوردستان و پارێزگاكان دەبێتەوە، پەیوەندییەكی زۆر نزیكیان بەوەیە كە دامەزراوەكان وەك پێویست رۆڵی خۆیان نابینن، كە بە درێژایی مێژوو لە كاتێكی هەستیار و چارەنوسسازدا كوردستانیان پەلكێشی كاردانەوەی سیاسی و جەنگی دەروونی ناوخۆیی كردووە.\nلامەركەزیی یەكێكە لە سیستمەكانی بەڕێوەبردن لە زۆربەی وڵاتاندا كاری پێدەكرێت كە بۆ نەهێشتنی گەندەڵی و قۆرخ نەكردنی دەسەڵات لەلایەن یەك كەس و لایەنەوە لەهەموو بوارەكانی بەڕێوەبردن و نەهێشتنی رۆتین و خێراكردنی كاروباری هاووڵاتیان تا ئەوپەڕی بەهادارە.\nبەكۆدەنگیی سیاسی، پرسی لامەركەزیی كارنامەی حكومەتی هەرێمی كوردستان بوو، هەر بەو ئاراستەیەش هەوڵە جدی و بەردەوامەكانی یەكێتیی نیشتمانیی كوردستان لەو رەهەندەوە سەرچاوەی گرتووە، بەوپێیە هەر كۆدەنگیەكی سیاسی ئەگەر لەگەڵ بەغدادا بكرێت، بەڵام دەستی دەستی بە رێكەوتەكان لە ناوخۆی هەرێمدا هەبێت، زیان بە كابینەی حكومەت و هەرێمی كوردستان و دواجار جددییەتی دانوستاندنەكانیش دەگەیەنێت.\nگونجاو نییە بۆ هەر هێزێكی سیاسی كۆدەنگیی سیاسی بۆ بەغدا پێ قبوڵكراوبێت، بەڵام هەرێمی كوردستانیش بەدەست دەیان كێشەی ئیداریی و دارایی و قانونییەوە سەرگەردان بێت، بەدڵنیاییەوە هەر شێوە كۆدەنگییەك بەبێ ئەو سیاسەتانەی یەكێتی كردونییەتە ستراتیژ و روئیای سیاسیی خۆی بۆ هەرێمی كوردستان و عیراقیش، سەركەوتوو نابێت.\nیەكێك لە خاڵە بەهێز و كارپێكراوەكانی چوارەمین كۆنگرەی یەكێتی، لە سیاسەتی حزبیدا، هەوڵە دیپلۆماسییەكانێتی لە عیراق و هەرێم، هەوڵەكانیش بە پراكتیكی لە سیاسەتی هاوسەرۆكانی یەكێتیدا كارپێكراوە و بەتەواوی رەنگی داوەتەوە.


مازیار جوبرانی (بە فارسی: مازیار جبرانی؛ لەدایکبووی ٢٦ی شوباتی ١٩٧٢) کۆمیدیان و ئەکتەرێکی ئێرانی-ئەمریکییە کە بەشێکە لە گروپی کۆمیدی "Axis of Evil". گروپەکە لە بەرنامەیەکی کۆمیدی تایبەتی کۆمیدی سێنتڕاڵ دەرکەوتوون. جوبرانی لە ژمارەیەک فیلم و پەخشی تەلەڤیزیۆنیدا دەرکەوتووە، وەک Better Off Ted، لەسەر ڕادیۆ، و لە یانەی کۆمیدی. ڕۆڵە فیلمۆگرافییەکانی پێکدێن لە The Interpreter، Friday After Next، Dragonfly، و Jimmy Vestvood: Amerikan Hero. ئەو بە کارەکتەرێکی ئاسایی لە سیتکەمی سی بی ئێسی Superior Donuts دەرکەوتووە. ئەو ئەندامێکی لیژنەی سەرۆکایەتی بووە لە ئەنجومەنی جیھانیی ئێرانییە ئەمریکییەکان.\n(١٩٧٢-0٢-٢٦) ٢٦ی شوباتی ١٩٧٢ (تەمەن ٤٩ )\n^ "SWIPA One Pager Persian" (PDF). NIAC. Archived from the original (PDF) on ٢٦ی کانوونی دووەمی ٢٠٢٠. Retrieved 2020-01-26. Check date values in: |archive-date= (help) Archived ٢٦ی کانوونی دووەمی ٢٠٢٠, لە وەیبەک مەشین.\n^ "NIAC | National Iranian American Council" (PDF). NIAC. Archived from the original (PDF) on ٢٦ی کانوونی دووەمی ٢٠٢٠. Retrieved 2020-01-26. Check date values in: |archive-date= (help) Archived ٢٦ی کانوونی دووەمی ٢٠٢٠, لە وەیبەک مەشین.\n^ "Maz Jobrani - Advisory Board @ National Iranian American Council (NIAC) | Crunchbase". www.crunchbase.com. Archived from the original on 2020-01-26. Retrieved 2020-01-26.\n^ The Impact of Iranian-American Voices, retrieved 2020-01-26\n^ "وەشانی ئەرشیڤکراو" (PDF). Archived from the original (PDF) on ٢٦ی کانوونی دووەمی ٢٠٢٠. Retrieved ١١ی کانوونی یەکەمی ٢٠٢٠. Check date values in: |access-date=, |ڕێکەوتی ئەرشیڤ= (help) Archived ٢٦ی کانوونی دووەمی ٢٠٢٠, لە وەیبەک مەشین.\nباکشی, ئامار (2007). "ماز جوبرانی و جاک باوەر لەسەر ئەوەی خەڵک چۆن ئەمریکا دەبینێت". واشینگتن پۆست/نیوزویک. Retrieved ٨ی کانوونی دووەمی ٢٠١١. Check date values in: |accessdate= (help)\nوەرگیراو لە «https://ckb.wikipedia.org/w/index.php?title=ماز_جوبرانی&oldid=853367»


می 1, 2017 – رادیو ده‌نگی ئازادی و یه‌كسانی\nئەمساڵ کرێکارانی ئێران لە بارودۆخێکدا بە پێشوازی ئەوەڵی مانگی مەی، رۆژی هاوپشتی چینایەتی و ئەنترناسیۆنالیستیەوە دەچن کە ماوەیەکە هەرا و هوریای تەبلیغاتی ڕژیمی ئیسلامی بۆ بەڕێوەچوونی گاڵتەجاڕی هەڵبژاردنەکانی سەرۆک کۆماری و شوڕا ئیسلامیەکانی شار و دێ دەستی پێکردوە. لە سه‌روبه‌ندی ئەوەڵی مانگی مەیدا و لە هەنگامەی ئەم شانۆگەری هەڵبژاردنەدا، ڕیزەکانی ڕژیم لە هەمیشە شپرزەتر دیارە. دوای کۆتایی هاتنی شەڕی ئێران ...\nبه‌ڕێوه‌چوونی ڕێوڕه‌سمی شكۆداری ڕۆژی جیهانیی كرێكار له باره‌گای ناوه‌ندی كۆمه‌ڵه\nبه پێی ڕاپۆرتی گه‌یشتوو له لایه‌ن كومیته‌ی به‌ڕێوه‌بردنی ڕێوڕه‌سمی ئه‌وه‌ڵی مانگی مه‌ی، ڕۆژی یه‌كشه‌ممه ١٠ی مانگی گوڵان ڕێوڕه‌سمێكی شكۆدار به ئاماده‌بوونی كۆمه‌ڵێكی زۆر له میوانه‌كان، نوێنه‌ران، پارت، ڕێكخراو و نوێنه‌رانی ناوه‌نده جه‌ماوه‌ری و پێشمه‌رگه‌كانی كۆمه‌ڵه و بنه‌ماڵه‌كانیان له باره‌گای ناوه‌ندی كۆمه‌ڵه له گوندی “زه‌رگوێزی گه‌وره” به‌ڕێوه‌چوو. ڕێوڕه‌سمه‌كه سه‌ره‌تا به به‌خێرهاتنی به‌ڕێوه‌به‌رانی به‌رنامه‌كه “دڵنیا ڕه‌حیمی و كه‌یوان ئه‌حمه‌دی” ده‌ستی پێكرد. پاشان ...\nچالاكیی ته‌بلیغی به بۆنه‌ی ڕۆژی جیهانیی كرێكار له شاری سه‌قز\nكۆمه‌ڵێك له كرێكاران و هه‌ڵسووڕاوانی كرێكاری له شاری سه‌قز به بۆنه‌ی ئه‌وه‌ڵی مانگی مه‌ی، ڕۆژی جیهانیی كرێكار هه‌ستان به به‌ڕێوه‌بردنی چالاكیی ته‌بلیغی و بڵاوكردنه‌وه‌ی تراكت له ناوه‌نده كرێكارییه‌كان و هه‌روه‌ها له‌ئاستی ئه‌مشاره. به پێی هه‌واڵی گه‌یشتوو، كۆمه‌ڵێك له كرێكاران و هه‌ڵسووڕاوانی كرێكاریی شاری سه‌قز له ڕێگه‌ی بڵاوكردنه‌وه‌ی تراكت و ڕاگه‌یاندن له زۆربه‌ی ناوه‌نده كرێكارییه‌كانی ئه‌مشاره، ڕێزیان له ڕۆژی جیهانیی كرێكار ...\nڕاگوێزرانی به‌ندكراوێك دوای ٤٥ ڕۆژ بۆ ئیتلاعاتی شاری سنه\nپاش تێپه‌ڕبوونی ٤٥ ڕۆژ به‌سه‌ر ده‌ستبه‌سه‌ركران و نه‌بوونی زانیاری له چاره‌نووسی “ڕه‌شید شه‌ریفیان” چالاكی مه‌ده‌نیی شاری كامیاران، ڕۆژی ڕابردوو ناوبراو بۆ ئیداره‌ی ئیتلاعاتی شاری سنه گواسترایه‌وه. به‌پێی ڕاپۆرتی ناوه‌ندی دێمۆكراسی و مافی مرۆڤی كوردستان، “ڕه‌شید شه‌ریفیان”، دانیشتووی شاری كامیاران و ئه‌ندامی كومیته‌ی به‌ڕێوه‌به‌ریی ڕێوڕه‌سمی نه‌ورۆز له ئاوایی مێژوویی پاڵنگان ڕۆژی ٢٦ی مانگی ڕه‌شه‌ممه‌ی پاره‌كه له‌لایه‌ن هێزه ئه‌منییه‌تییه‌كانه‌وه له‌م ئاواییه ده‌ستبه‌سه‌ر كرا. ...\nڕێپێوان به بۆنه‌ی ڕۆژی جیهانیی كرێكار له سلێمانی\nڕۆژی دووشه‌ممه ١١ی مانگی گوڵان له‌سه‌ر بانگهێشتی چه‌ندین ناوه‌ند و ڕێكخراوه‌وه، ڕێپێوانێك به بۆنه‌ی ڕۆژی جیهانیی كرێكار له شاری سلێمانی له هه‌رێمی كوردستان به‌ڕێوه‌چوو. سه‌دان كه‌س به به‌شداریی كردن له‌م ڕێپێوانه كه له به‌رامبه‌ر “هۆتێل پاڵاس” به‌ڕێوه‌چوو، ڕێزیان له ئه‌وه‌ڵی مانگی مه‌ی، ڕۆژی جیهانیی كرێكار گرت. پێشمه‌رگه‌كانی كۆمه‌ڵه و حیزبی كۆمۆنیستی ئێرانیش له ڕێگه‌ی به‌ده‌سته‌وه‌گرتنی چه‌ندین پلاكارد و ئاڵای سووره‌وه، ...\nكۆبوونه‌وه‌ی ناڕه‌زایه‌تیی كرێكارانی پاركی ئازادی له سلێمانی\nئەو كرێكارانه‌ی كه ڕۆژانە کاریان پاککردنەوەی باخچەکانى سلێمانییە، بەھۆی ئەوەیكه هه‌قده‌سته‌کانیان پێنەدراوە و تائێستاش نەکراون بە فه‌رمانبه‌ری ڕەسمى، بۆ چەند کاتژمێرێک دەرگای پارکی ئازادیان داخست و کارەکەشیان بایکۆت کرد. ناڕازییان دەڵێن، سەرەڕای کەمکردنەوەی هه‌قده‌سته‌کانیان لە ٤٠٠ هەزار دینارەوە بۆ ٢٠٠ ھەزار دینار، پێنج مانگیشه هه‌قده‌ستیان پێنەدراوە. بەپێی ڕێنماییەکان دەبێت ئەو كرێكارانه‌ی كه بە گرێبەست لە شارەداریه‌کاندا کاردەکەن، دوای سێ ساڵ ...\nخۆپیشاندانی ناڕه‌زایه‌تیی خوێندكارانی زانكۆی سلێمانی\nله‌دژی بڕیارێکی زانکۆی سلێمانی به‌مه‌به‌ستی وەرگرتنی ١٠٠ هەزار دینار لە خوێندکاران و نەبوونی خزمەتگوزاریی ئاو و به‌رق، خوێندکارانی بەشە ناوخۆییەکانی زانکۆ ده‌ستیاندایه خۆپیشاندان و بۆ ماوەیەک رێگای سەرەکیی “کەرکوک ــ سلێمانی”یان به‌ست. ڕۆژی یه‌كشه‌ممه ١٠ی مانگی گوڵان، ژمارەیەک لە خوێندکارانی بەشە ناوخۆییەکانی “قلیاسان”ی سەر بە زانکۆی سلێمانی دژی بڕیارێکی سەرۆکایەتی زانکۆ بۆ وەرگرتنی ١٠٠ هەزار دینار لەهەر خوێندکارێکی بەشە ناوخۆییەکان ...\nخۆپیشاندانی ڕۆژی جیهانیی كرێكار له توركییه\nخه‌ڵكی شاره جۆراوجۆره‌كانی توركییه، ڕۆژی دووشه‌ممه خۆپیشاندانێكی به‌ربڵاویان به بۆنه‌ی ئه‌وه‌ڵی مانگی مه‌ی، ڕۆژی جیهانیی كرێكار به‌ڕێوه‌برد. ڕاپۆرته‌كان باس له‌وه ده‌كه‌ن كه ئه‌م خۆپیشاندانه به تایبه‌ت له شاری ئیستانبۆل به‌هۆی ده‌خاڵه‌ت و هێرشی هێزه‌كانی پۆلیس به‌ره‌و توندووتیژی كێشراوه. خۆپیشانده‌ران كه به‌نیازبوون له مه‌یدانی “ته‌قیسم”ی شاری ئیستانبۆل كۆببنه‌وه، له‌گه‌ڵ هێرشی هێزه‌كانی پۆلیس به‌ره‌وڕوو بوونه‌وه. شایانی باسه هێزه‌كانی پۆلیس بۆ بڵاوه‌پێكردن به ...\nكۆنتڕۆڵ كردنه‌وه‌ی ته‌واوی شاری ته‌بقه\nبه پێی ڕاپۆرتی هه‌واڵنێرییه‌كان، هێزه‌كانی سوورییه‌ی دێمۆكراتیك توانیویانه شاری “ته‌بقه” له باكووری سوورییه به ته‌واوی كۆنتڕۆڵ بكه‌نه‌وه. ئه‌م هێزه‌انه ڕایانگه‌یاند، میلیشیاكانی داعش هه‌تا په‌ڕاوێزی شاری “ته‌بقه” كه شوێنی گه‌وره‌ترین به‌نداوی سوورییه‌یه، پاشه‌كشه‌یان كردووه. كۆنتڕۆڵ كردنه‌وه‌ی شاری “ته‌بقه” له لایه‌ن هێزه‌كانی سوورییه‌ی دێمۆكراتیك، به زه‌ربه‌یه‌كی گه‌وره له داعش و هه‌نگاوێكی دیكه بۆ پێشڕه‌ویی به‌ره‌و شاری “ڕه‌ققه”ی سوورییه دێته ئه‌ژمار. كۆمه‌ڵه‌ی چاودێری ...\nبه‌ڕێوه‌چوونی كۆبوونه‌وه‌ی سه‌ربه‌خۆی كرێكاران له به‌رامبه‌ر مه‌جلیس\nسه‌ره‌ڕای گوشار، هه‌ڕه‌شه و بانگ كرانی هه‌ڵسووڕاوانی كرێكاریی به‌مه‌به‌ستی پێشگرتن له به‌ڕێوه‌چوونی ڕێوڕه‌سمه سه‌ربه‌خۆكان، ڕۆژی دووشه‌ممه ١١ی مانگی گوڵان، به‌رابه‌ر له‌گه‌ڵ ئه‌وه‌ڵی مانگی مه‌ی، ڕۆژی جیهانیی كرێكار، كۆمه‌ڵێك له كرێكاران و هه‌ڵسووڕاوانی كرێكاری و مه‌ده‌نیی كۆبوونه‌وه‌ی سه‌ربه‌خۆی خۆیان له به‌رامبه‌ر مه‌جلیسی ڕژیم به‌ڕێوه‌برد. ڕاپۆرته‌كان باس له‌وه ده‌كه‌ن كه هێزه ئینتزامییه‌كانی ڕژیم به‌ئامانجی پێشگرتن له به‌ڕێوه‌چوونی ئه‌م كۆبوونه‌وه‌یه له به‌رامبه‌ر مه‌جلیس ...


هێرشبەری فەرەنسیی یانەی ڕیاڵ مەدرید، کەریم بنزیمە دووپاتیدەکاتەوە، گواستنەوەی کیلیان مباپێ بۆ ڕیاڵ لەسەر کات وەستاوە.\nلە گواستنەوەکانی هاوینەی 2021 یانەی شاهانە بڕی 200 ملیۆن یورۆی بۆ گواستنەوەی مباپێ پێشکەشی پاریس سان جێرمان کرد، سەرەڕای ئەوەی ئاسکە فەرەنسییەکە ڕەزامەندی دەربڕی، بەڵام بەڕێوەبەرانی پاریس پێداگرییان لە بەردەوامبوونی کرد و لە هەوڵەکانیشیان سەرکەوتوبوون.\nلەو بارەیەوە بنزیمە بە کەناڵی “ئاڕ تی ئێڵ”ی ڕاگەیاندووە، “ئێستا بێت یان دواتر، مباپێ دەبێتە یاریزانی ڕیاڵ مەدرید، دەمەوێت لە مەدرید بەیەکەوە یاریبکەین”.\nسەرچاوەکانی هەواڵ جەخت لە ڕێککەوتنی نێوان مباپێ و ڕیاڵ مەدرید دەکەنەوە و ئاشکرایانکردووە، کە چیرۆکی یاریزانە فەرەنسییەکە کۆتایینەهاتووە، بەڵکو یانەی شاهانە لە گواستنەوەکانی زستانی 2021 دووبارە دەست بەهەوڵەکانیان دەکەنەوە.\nئەمشەو، شەممە لە چوارچێوەی ڕوبەڕوبوونەوەکانی هەفتەی 12ی لالیگا، یانەی بەرشلۆنە لە ستاد ڕامۆن دی کارانزا دۆڕاندنێکی چاوەڕواننەکراوی بەرانبەر…\nهازارد لە بەڵێنەکانی ئەنچلۆتی بێزاربووە\nئەستێرەی بەلجیکیی یانەی ڕیاڵ مەدرید، بێزاربووە لە بەڵێنە ناڕاستەکانی کارلۆ ئەنچلۆتی و بڕیاریداوە هاوینی 2022 ڕوو لە یانەیەکی…\nنێیمار دا سیلڤای بەرازیلی ئەستێرەی یانەی پاریس سانت جێرمان، ماوەی سێ هەفتەیە بەهۆی پێکانەوە لە یاریکردن دابڕاوە و…


پەشێو حەمەئەمین : ئایا مامی بچووك هەر بەبچووکی دەمێنێتەوە یا گەورە دەبێت ؟ – WTARIKURD\nلە زۆبەی ئەو ووڵاتانەی کە تێیدا دیمۆکراسیەت لە ژێر گوماندایەو بە تایبەت لە ووڵاتە دواکەوتووەکانی ڕۆژهەڵاتی ناوەڕاست ، کاتێك سەرکردەیەك یاخوود سەرۆکێك کە لە سیاسەت دادەبڕێ و دووردەکەوێتەوە . جا بە‌هۆی ئاکامەکانی پیریەوە بێت یاخوود مردن وەیان نەخۆشیەوە بێت ، ئەوا شوێنگرتنەوەی لەلایەن کەسی پلەیەك و نزیك لێوەی پێشبینیەکی چاوەڕوانکراوە ، ئەمەش بەرەنجامی نەبوونی دیموکراسی و زیندوو هێشتنەوەی سیستەمی پادشا گەردانی و دەسەڵاتی بنەماڵەییە .\n( دەوڵەت ، میرنشین ، حیزب ، هۆز ، عەشیرەت ) ئەمانە ئەو چەمکانەن کە من باسی لێوە دەکەم ، لێرەدا باس لەو حیزبە بەناو سۆشیال دیموکراتە دەکەم ، کە دەسەڵاتی بنەماڵە بەشێوەیەکی زۆر ڕوون بەسەریەوە دیارە ، لە ڕووی جێنشین و ئاڕاستەو بڕیارەوە ، تا ئێرە ئاساییە ، بەڵام ئەوەی کە مەترسی لەسەر کۆی پڕۆسەکە درووست دەکات ئەوەیە کە قەڵەم بەدەست وڕۆشنبیروو ڕوناکبیرەکانی نێو ئەو هێزە نەك هەر بەو حاڵە خۆشنوودن بەڵکو کار بۆزیاتر چەسپاندنی ئەو کلتوورە دەکەن .\nجلال طاڵەبانی کە یەکێکە لە سیاسیە دیارەکانی گەلی کوردوو بەدرێژایی ٣٩ساڵە وا سکرتێری گشتی یەکێتی نیشتمانی کوردستانەو دواجار لەسەر پشکی کورد پۆستی سەرۆك کۆماری ئیراقی وەرگرت و ، وە لە ئیستادا لەباری تەندروستیەکی ناجێگیردایەو بەشێوەیەك لەشێوەکان بێ ئاگایە لەڕووداوو پێشهاتە سیاسیەکان کە بەسەر ناوخۆی حیزب و ووڵاتدا دێن ، وە لە پاش تێکچونی باری تەندروستی بەڕێزیانەوە بنەماڵەکەی تەواوی جومگە کاریگەرەکانی حیزب و حکومەتیان لەسەر پشکی یەکێتی وەرگرتووە لەدواین جارا قوباد طاڵەبانی کە بە مامی بچووك ناسراوە لە لایەن دید ڕۆشن و پیاوە دیموکراتخوازو نوێ گەرەکانی نێو حیزبەوە پشتیوانی لێکراو ، سەرەنجامیش بە کاریگەری ئەوەی کە کوڕی طاڵەبانیە ، کرا بە جێگری سەرۆکی حکومەت ، کە ئەمەش تەواو پێچەوانەی پەیڕەوی ناوخۆی ئەو حیزبە بوو کە نابێ هیچ کەسێك گەر لە ئاستی مەکتەبی سیاسی دا نەبێ ئەو پۆستە وەربگرێت .\nلێرەدا دێمە سەر باسی ئەوەی کە ئایا مامی بچووك لە پۆستەکەیدا سەرکەوتوو دەبێت یاخوود نا ؟\nئایا ئەو دەتوانێت ڤیتۆ لەسەر بڕیارەکانی نێچیروان بارزانی هەبێت و وەڕێگە لەکارتۆنی بوونی خۆی بگرێت لە لایەن سەرۆکەوە ؟ ئایا ئەویش وەك و جێگرەکانی تربێ ئاگاو خەوتوو دەبێت سەبارەت بەپرسی شیرینی و گرێ بەستیە نەوتیەکان ؟ ئایا لە هەموو هەنگاوەکانی سەرۆك بەژدار دەبێت بۆ زانین وئاشکراکردنی نهێنیە نەزانراوەکان ؟\nلە زانستی پزیشکیدا ئەوە سەلمێنراوە کە جیناتەکان لە باوانەوە بۆ مناڵ دەگوازرێتەوە ، گەر ئەمە تەنها لە چوارچێوەی بنیادی بەشەریدا بێت ئاساییە ، بەڵام گەر ڕەنگدانەوەکان لە سیاسەت و هەڵسوکەوتیشدا لە باوانەوە بگوازرێنەوە ئەوا قوباد طاڵەبانی سەر کەوتوو نابێت ، چونکە گەر سەرنج بدەین لە تەواوی ممارەسەکانی باوکی لەگەڵ پارتیدا شکستی هێناوەو نەیتوانیوە هەیمەنەی خۆی و حیزبەکەی بەسەر پارتیدا زاڵ بکات .\nئیتر ئەوە چۆن ڕووی داوە گرنگ نیە و لە زۆر شوێن و لە مێژووشدا باسی لێوە کراوە ، گرنگ ئەوەیە سەرەنجام دابەزینی ئاستی جەماوەری و ناڕەزایی حیزبەکەی بە دووای خۆیدا هێناوە .\nبۆیە من پێم وایە ئەو کارانەی کە قووباد طاڵەبانی دەیکات جگە لە کردنەوەی چەند پڕۆژەیەکی بچووك و جارجارە پێشوازی لە وەفدەکان و دەرکەوتن و قسەکردن لەسەر هەندێك پرسی ناکاریگەر لە (tv) و چوونی ڕۆژانەی بۆ ئەنجومەنی وەزیران و گەڕانەوە بەبێ ئەنجام هیچی تر نیە . چونکە وەك ئاشکرایە دکتۆر بەرهەم کە یەکێکە لە هەرە سیاسیە دیبلۆماسی و کاریگەرەکان لەسەر ئاستی ئێراق و ناوچەکە لە کابینەکانی پێشوودا نەك جێگر بەڵکو سەرۆکی ئەنجومەن بوو ، بە ڕای چاودێران تەواوی تواناکانی سنووردار کرابوون ، وە دواتریش عیماد ئەحمەد کە لە سەرەتادا جەماوەری یەکێتی زۆر پێی گەشبین بوون ، کەچی دوواجار ئەویش بە سەبەتەی بەتاڵەوە گەڕایەوە . بۆیە تەواوی پێشبینیەکان گوزارشت لەوە دەکەن کە مامی بچووکیش لەو بازنەیەی کە بۆی کێشراوە ناتوانێت دەرچێت و ببێت بەو کارەکتەرە گەورەیەی کە لە لایەن یەکێتیەکانەوە لە ئایندەیا بۆی چاوەڕوانکراوە . وە بە بۆچوونی من ئەمە نەخشە ڕێگایەکی دوورنمای پارتیە کە بە بەردێك دوو چۆلەگە دەکوژێت . ئەویش سەرقاڵکردنی تاڵەبانیە بە کاری حکومەتەوەو ئامانج لێی دابڕاندنیەتی لە کارو چالاکیە حیزبیەکان بۆ ئەوەی لە ئایندەدا نەبێت بەو کارەکتەرە گەورەیەی کە باوکی هەیبوو لەنێو حیزب دا.\nبەهرۆز جەعفەر : ئیشى یاریزانەکان ئەوەیە نەهێڵن یارییەکە تەواو بێت .


زمانی کوردیی ناوەندی بۆ وەرگێڕی گووگڵ زیاددەکرێت\nزمانی کوردیی ناوەندی بەشێوەیەكی فەرمی بۆ وەرگێڕی گووگڵ زیاددەکرێت و لەم چەند ڕۆژەدا كارادەبێت.\nلە خزمەتگوزاریی وەرگێڕانی گووگڵدا كە تایبەتە بە نووسین و دوای دانانیان تێكستەكان ڕاستەوخۆ لە زمانێكەوە بۆ زمانێكی دیكە وەردەگێڕێت، زمانی كوردیی ناوەندی (سۆرانی) زیادكرا.\nبەپێی كۆمپانیای گووگڵ، لە چەند ڕۆژی داهاتوودا خزمەتگوزارییەكە بۆ گشت بەكارهێنەرانی “گووگڵ ترانزڵەیت” كارادەبێت و بەكارهێنەران دەتوانن تێكستەكانیان لە زمانەكانی دیكەوە بۆ زمانی كوردی و بە پێچەوانەشەوە وەربگێڕن.\nپێشتر شێوەزاری كرمانجیی سەروو بۆ وەرگێڕی گووگڵ زیادكراوە و ئەو خزمەتگوزارییە بەردەستە، لەگەڵ زیادكردنی شێوەزاری سۆرانی-شدا زمانی كوردی لەسەر تۆڕی ئینتەرنێت زیاتر بەرەوپێش دەچێت و دەناسرێت و كوردان ئاسانتر دەستیان دەگات بە زانیاری و دەق لە زمانەكانی تری جیهانەوە.\nدەرۆزەكەرێك بەتۆمەتی فاڵگرتنەوە و جادوو دەستگیركرا\nتا ئێستا نزیکەی 50 ڕۆژنامەنووسی فەلەستینی بەدەستی هێزەکانی ئیسرائیل کوژراون\nبۆچی زەوی لە گەشە وەستا و نەبووە هەسارەیەكی “تێپەڕ”؟\nبەر لە بوونی زەوی و هەسارەكانی دیكە لە كۆمەڵەی خۆردا، زانایان پێیانوایە خۆر بە بازنەیەكی گەورەی تۆز و…\nجاکسۆن پۆڵۆک، یەکێک لە بەناوبانگترین شێوەکارەکانی هونەری هاوچەرخ لە ئەمریکا، شێوازی هونەری و بیرۆکەی کارەکانی لە ژنێکی پیری…\nفەیسبووك بەكارهێنانی ئامرازی ئایینی و سیاسی و سێكسی بۆ كاركردنەسەر بەكارهێنەران قەدەغەدەكات\nكۆمپانیای فەیسبووك ڕایگەیاند، بەكارهێنانی ئامرازی ئایینی و سیاسی و سێكسی بۆ كاركردنەسەر بەكارهێنەران لە ڕیكلام و بانگەشەدا قەدەغەدەكات.…\nچۆن جلە ڕەشەکانت دەشۆیت بەبێئەوەی ڕەنگەکەی تێکبچێت؟\nیەکێک لە کێشەکانی خانمان لە ماڵەوە شتنی جلە ڕەنگ تاریکەکان و بەتایبەتیتر جلە ڕەشەکان، چونکە جلی ڕەش لەکاتی…


كارەبای ھەرێم بۆ KDP: ئەوەی لە میدیا باس دەكرێت راست نییە\nFRI, 22 JAN 2021 02:52 Erbil, GMT +3\nWED, 29 JUL 2020 12:17 | KDP.info\nھەولێر-KDP.info- بەڕێوەبەری وەبەرھێنانی كارەبای ھەرێمی كوردستان دەڵێ، راستە كوردستان خۆی پێویستی بە كارەبا ھەیە و چەند یەكەیەكمان ھەیە كە بە ھۆی نەبوونی سووتەمەنییەوە وەستاون و ھەرێمیش كە رایگرتوون غەرامە دەدات، بۆیە بە باشی زانی بیدات بە عێراق و ئەوان سووتەمەنی بۆ دابین بكەن، بەڵام ھیچ كارەبایەك لە ھەرێم كەم نابێتەوە.\nدیار بابان، بۆ ماڵپەڕی فەرمیی پارتی دیموكراتی كوردستان گوتی: "ئێمە ژمارەیەك یەكە و تۆرباینمان ھەیە وەستاون و كار ناكەن، ئەمەش ئەوە ناگەیەنێ كە پێویستمان پێ نییە، بەڵام لەبەر ئەوەی سووتەمەنی نییە، وەستاون، زۆر جاریش خەڵك باسی لەوە دەكرد ھەرێم كارەبای نییە بۆ كارەبا بۆ مووسڵ دابین دەكات، ھەرێمی كوردستان لەجیاتی وەستانی وەحداتەكان بە ھۆی نەبوونی سووتەمەنی كارەبا دەداتە مووسڵ، بۆ ئەوەی تووشی سزای وەستانی وەحداتی كارەبا نەبێت".\nبابان گوتیشی: "پێشنیاز بۆ حكوومەتی عێراق كراوە ئەو وەحداتانەی راگیراون بۆخۆیان بەكاری بێنن و سووتەمەنی بۆ دابین بكەن و وزەی لێ وەرگرن، بۆ ئەمەش پێویستە لەگەڵ وەبەرھێنەرەكان بگەنە رێككەوتن و ئەوكات ئەوان دەبنە خاوەن كارەبا و ھەرێمیش لە غەرامەكردن رزگاری دەبێت، چونكە ئێستا ئێمە سووتەمەنیمان نییە بەكاری بێننین، بۆیە ئەوە بەوشێوە نییە ئێمە كارەبای خۆمان ببڕین و بیدەین بە عێراق".\nبەڕێوەبەری وەبەرھێنانی كارەبای ھەرێمی كوردستان روونیشی كردەوە: "ئەوە تەنھا جارێ پێشنیازە و پێویستە وەزارەتی كارەبای عێراق بێتە ھەرێم و ھەرێم مەرجەكانی خۆی پێیان بڵێ و رێككەوتن بكەن، كە ھەرێم تا چەند ئامادەیە كارەبایان پێ بدات كە دواتر یەكلا دەبێتەوە، بۆیە ئەوەی لە میدیا باس دەكرێت، راست نییە و ھەرێم كارەبای خۆی بۆ فرۆشتن كەم ناكاتەوە".


٣٦ ملیار دۆلار و ٨٠ تۆن زێڕ نێردراوەتە سلێمانی – کوردی – RojNews.News\n22/06/2020 - 11:12:33 am\nسێشەممە, 2 يون 2020 – 16:03 ڕۆژنیوز – ناوەندی هەواڵەکان\nبە گوێرەی ئاژانسی مێهری ئێرانی، ئەمڕۆ لە دانیشتنی پەرلەمانی ئێران، جەواد کەریمی قودوسی نوێنەری مەشهەد لە پەرلەمانی ئێران، هەندێک زانیاریی لەسەر ناردنی بڕێکی زۆر دراو و زێر بۆ سلێمانی ئاشکرا کردووە.\nکەریمی ئاماژەی بەوەداوە کە، سێ ساڵ لەمەوبەر و دوابەدوای دابەزینی نرخی تمەن لە بەرامبەر دۆلار، دانیشتنێکی کۆمسیۆنی ئاسایشی نەتەوەیی بە ئامادەبوونی سەرۆکی بانکی ناوەندی ئێران، وەزارەتی ئیتڵاعات، ئیتڵاعاتی سوپای پاسداران و وەزارەتی ئابوری، بەڕێوەچوە و ڕایگەیاندووە کە ڤیدیۆی ئەو دانیشتنەشی لەبەر دەستدایە.\nکەریمی قودوسی ئاشکرایکردووە، لەم دانیشتنەدا ڕاگەیەندرا کە لە ماوەی سێ ساڵدا بە فەرمانی حەسەن ڕۆحانی سەرۆک کۆماری ئێران، ٣٦.١ ملیار دۆلار، دراوەتە سێ گروپی قاچاخچی تا بیگەیننە سلێمانی کە لەژێر هەژموونی ئەمریکا و سعودیە دایە، جگە لەمەش ٨٠ تۆن زێڕیش نێردراوەتە ئەو ناوچەیە.\nئەو نوێنەرەی پەرلەمانی ئێران، زانیارییەکی زیاتری لەم بارەوە ئاشکرا نەکردووە، کە ئایا ئەم پارەیە بە چ مەبەستێک و بە دیاریکراوی بۆ چ کەسێک نێردراوە.\nئەمە لە کاتێکدایە، ڕۆژی ١٩ی ئەم مانگە، حشمەتوڵا فەلاحەت پیشە، نوێنەری شاری شاباد لە پەرلەمانی ئێران و ئەندامی کۆمسیۆنی ئاسایشی نەتەوەیی پەرلەمان، ڕایگەیاند: هەندێک کەس ڕەخنە دەکەن کە لە سوریا پارەمان خەرج کردووە، ئەمە ڕاستە، لەوانەیە ٢٠ بۆ ٣٠ ملیار دۆلارمان دابێتە سوریا، بەڵام پێویستە وەریگرینەوە، چونکە سامانی ئەم خەڵکەیە کە لەوێ خەرج کراوە.\nلە دوو مانگدا ٥٥ ڕۆژنامەنووس لە جیهاندا بە کۆرۆنا گیانیان لەدەستداوە


ژیان لە فەرهەنگدا: وەهبی ڕەسوڵ\nی مانگی نۆ ٢٩, ٢٠١٩\nسەیرکردنی تابلۆ هونەرییەکانی ڕاستگۆیانە لەگەڵمان دەدوێن وەک بەشدارییە لە کەرنەڤاڵی ئەو ڕەنگانەی لە هەر پانتاییەکدا دابنرێن مانا پیرۆزەکانی خۆیان لەدەست نادەن.\nکارکردنیش لەسەر تابلۆیەک، جۆرێکە لە جۆرەکانی شەڕی هەست و نەست لەگەڵ پرسیارە بزێوەکانی ژیاندا، بە شێوەیەک بە سەرسامییەوە لە قوڵیی پرسیارەکان دەڕوانیت و پانتاییەکانی گەڕان بە دوای وەڵامی ئەو پرسیارانەدا لای ئێمەی بینەر گەورەتر و فراوانتر دەبن، گەڕانێک کە چێژێکی تایبەتی بە بینەرانی دەبەخشێت.\nدەتوانم بڵێم زۆربەی هەرە زۆری ئەو جارانەی لە تابلۆکانی وەهبی ڕەسوڵ، هونەرمەندی شێوەکار دەڕوانم، هەست دەکەم ڕەنگ و وریایی و هۆشیاری و کلتور و خەون و ژیان و بوون و ڕوناکی دەبەخشێتەوە لە بۆتەی ئەو مانایەی لە پێکهاتەکانی تابلۆکەیدا دەکەوێتە ئاخاوتن و سەرەتاتکێ لەگەڵماندا.\nمن بۆخۆم زۆر دەمێکە سەرسامم بە کارە هونەرییەکانی ئەم شێوەکارەمان، سەرسامییەکەشم لە تابلۆیەکی دەروێش عەبدوڵای دەف زەنەوە دەستیپێکرد و ئێستاش لەگەڵ بینینی هەر تابلۆیەکیدا ئاستی سەرسامییەکەم زیاتر و زیاتر دەبن، جا نازانم بەهۆی ئەوەوەیە کە وەهبی ڕەسوڵ کاتیک دەستکاری کلتور دەکات دەخوازێت بە گۆڕانکارییەکی پڕ لە جوانکارییەوە پێشکەشی بکات، یان شەڕەکانی لەگەڵ بیناییدا دەیکات، هێندە ڕەنگاڵەیی و ناسکن کە ناتوانیت لەبەردەمیاندا چاو بتروکێنێت، یان بە هۆی ئەوەوەیە کە بەهاکانی ڕەنگت بۆ دەژمێرێت، یان ئەوەی لەهەر تابلۆیەکیدا دەخوازێت زەمینێکی نوێمان بۆ بێنێتە ئاراوە و ناوی لێ دەنێت زەوی ژیان دۆستی و وەرن بگوێزینەوە بۆ ئەو زەویە، یان ئەو واتا باڵایانەن کە بەشوێنیاندا دەگەڕێین، یانیش ئەو خۆشەویستی و سۆز و ڕێزەیە کە ئەم هونەرمەندەمان هەیەتی بۆ بینەرانی تابلۆکانی، یان دنیابینیەکەی وەهبییە کە سەرنجی هەموومان ڕادەکێشێت بەلای خۆیدا.\nوەهبی ڕەسوڵ، هەر تەنها وەک هونەرمەندێکی دەست ڕەنگین لەو بوارەی خۆیدا کار ناکات، بەڵکو دەشخوازێت لەڕێی نوسین و لێکۆڵینەوە هونەریەکانیشیەوە تێگەیشتنێکی زیاترمان پێببەخشێت سەبارەت بە چۆنیەتی خوێندنەوەی تابلۆکان و هەروەهاش زانیاری پێدان لەسەر تایبەتمەندێتیەکانی هونەرمەندان و تیۆرییە هونەرییەکان و گەشەکردنی هزری تاکە کەسەکان، کە بە دوور نازانرێت ئەم جۆرە کارانە یارمەتیدەرێکی سەرەکیش بن لەوەی هونەری شیەوەکاری ببێتە خاوەن زمانێکی تایبەت بەخۆی لەسەر بنەمای دەستە و تاقمە هونەرییەکان، وەک هەندێک لە هونەرمەندان لەوبڕوایەدان ئەو زمانە دەستیپێکردووە هەندێکیش دەڵێن لە قۆناغی بەراییدایە بۆ دروستبوون، بەشێکی تریش پێیان وایە ئەو زمانە هێشتا زۆری ماوە تا دروستبێت، بەو مەرجەی مێژووی هونەری شێوەکاریی کوردی ببێتە سەرچاوە سەرەکییەکەی و لەوێشەوە بڕوات بەرەو بەرهەمهێنانی زمانی تێۆری هونەر.\nکەم کەس هەن لە توانایاندا بێت بتوانن بە زمانێکی هونەریانە بنوسن، ئەگەر بە وردی نەچووبنە قوڵاییەکانی هونەری شێوەکاری و بە ئاگا نەبێت لە هونەری شێوەکاری لەسەر هەردوو ئاستی ناوخۆیی و جیهانیش.\nجا لێرەدا ناکرێت ڕۆڵی وەهبی ڕەسوڵ نادیدە بگیرێت لەوەی کە ژێرخانێکی گەورەی بۆخۆی دروستکردووە، هەر بۆیە کە نوسینێک یان کتێبێکی هونەریی ئەم هونەرمەندەمان دەخوێنیتەوە دەبینیت پوخت باس لە هونەر دەکات بەبێ هانا بردن بۆ ژانرەکانی تری ئەدەب و بەکارهێنانی دەستەواژە و ڕوانینەکانی هەن لەسەر تێکستێکی تایبەت بە هونەر.\nڕەخنە و لێکۆڵینەوە هونەرییەکان ڕۆڵی خۆیان هەیە بۆ بەرەوپێشبردنی هونەرمەند و نیشاندانی ئەو ڕێگەیانەی ئافراندن لای هونەرمەند بەرینتر دەکات. بەڵام ئەوەی جێی سەرنجە لەگەڵ بەرەوپێشچوونی هونەری شێوەکاری کوردیدا وەک هونەرمەندان خۆشیان باسی دەکەن ڕەخنەی هونەری نەیتوانیوە بە هەمان ئەندازە هەنگاو بنێت کە هونەرمەند بتوانێت وەک پاشخانێکی مەعریفی لەلای خۆی بیهێڵێتەوە و نەخشەڕێژی لەسەر بکات بۆ ئایندەی خۆی.\nئایا هەموو سەروسەوداکردنێکی شیعریانە لەگەڵ تابلۆدا بە مانای ئافراندن دێت لە هونەری شێوەکاریدا؟\nبۆچی تا ئێستا کورد نەیتوانیوە ببێتە خاوەنی مۆزەخانەیەکی نیشتمانی بۆ هونەری شێوەکاریی؟\nئایا لە نێوان سود وەرگرتن لە ئەزموونە جیهانییەکان و پاراستنی تایبەتمەندێتی، کامیان بۆ هونەرمەندی جیهانی گرنگترە؟\nوەهبی ڕەسوڵ، هونەرمەندی شێوەکار و نوسەر، لە بەرنامەی ژیان لە فەرهەنگدا وەڵامی ئەم پرسیارانە و پرسیار و سەرنجەکانی ئێوەی ئازیزیش دەداتەوە:


میدیای نێودەوڵی چی دەڵێن؟.. تێڕوانینی میدیای جیهانی لەعێراق\n19/05/2018 576 جار خوێندراوه‌ته‌وه\nرووماڵی میدیایی ئەو هەڵبژاردنەی كۆتایی هەفتەی رابردوو لە عێراق بەڕێوەچوو، دەرفەتێك بوو بۆ عێراقییەكان تا بزانن ئێستا جیهان چۆن لێیان دەڕوانێت، ئەویش دوای شەش مانگ لە لەناوبردنی داعش.\nكۆتایی هەفتەی رابردوو جیهان لە نزیكەوە چاودێری عێراقی دەكرد لە كاتێكدا وڵاتەكە هەڵبژاردنە فیدراڵییەكەی بەڕێوەدەبرد، كە یەكەم هەڵبژاردنە لە وڵاتدا ئەنجام دەدرێت لەدوای دەركردنی ئەو گرووپە توندڕەوەی بە ناوی "دەوڵەتی ئیسلامی" لە عێراق ناسرابوو.\nكەواتە ئەمڕۆ كەناڵەكانی راگەیاندنی جیهانی چۆن عێراق‌و گەلەكەی دەبینن: ئایا هێشتا وەك گەلێكی تیرۆریست لێی دەڕوانن، كە تەوەری شەڕەنگێزی دەیگرێتەوە؟ ئایا وەك گەلێكی دڕندە دەیبینن، كە كردەوەی توندوتیژی تایفی ئەنجام دەدات؟ ئایا وەك وڵاتێك لێی دەڕواننن كە لە جەنگدایە: قوربانی‌و پاڵەوانی لە جەنگی دژ بە رێكخراوی دەوڵەتی ئیسلامی تێدایە؟ یاخود وەك دیموكراسییەكی تازەپێگەیشتوو لەقەڵەمی دەدەن؟\nئەگەر شتێكی زۆر لەبارەی عێراقەوە نازانیت، بەڵام رووماڵی ئەو هەڵبژاردنەت خوێندووەتەوە‌و چاودێریت كردووە، كە كۆتایی هەفتەی رابردوو بەڕێوەچوو، رەنگە زیاتر مەیلت بەلای ئەوەدا بچێت، كە "دیموكراسییەكی تازەپێگەیشتووە".\nبڕێكی زۆر لە بابەت‌و تێگەیشتن لە ئاڵۆزییە سیاسییەكان‌و گفتوگۆیەكی عەقڵانی بژاردە سیاسییەكانی دەنگدەران لە وڵاتدا لەئارادابوون، تەنانەت ئەگەرچی وا دەردەكەت كە زۆربەی چاودێران پێیان وابوو سەركەوتن بۆ حەیدەر عەبادی سەرۆك وەزیرانی ئێستا دەبێت.\nسەرەڕای ئەوەش، كە بەشێكی كەم لە كەناڵەكانی راگەیاندن سەرنجیان لەسەر ئەو راستییە چڕ كردبووەوە كە گرووپی "دەوڵەتی ئیسلامی" یان "داعش" هەڕەشەی لە دەنگدەران كردووە، بەڵام مانشێتی ئەو هەواڵانەی ئاماژەبوون بۆ مەترسی، كەم‌و دوورلەیەك بوون.\nكەس بەهۆی ئەو ژاوەژاوە سیاسییە ئاڵۆزكەرە یاخود راپۆرتە درۆكان لە تۆڕە كۆمەڵایەتییەكان هەڵنەخەڵەتا وەك ئەوەی لە مانگی ئۆكتۆبەری ساڵی رابردوو لە میانی قەیرانە هەرێمییەكەی عێراق‌و كورددا روویدا. ئاشكرایشە كە چۆن پەیامنێرە بیانییەكان هەست بە ئارامی دەكەن لە عێراقدا.\nلەگەڵ هەندێك حاڵەتی نائاسایی هەرێمی، پەیامنێرانی رێكخراوە نێودەوڵەتییەكان بە سەرتاسەری وڵاتدا دەگەڕان. بەپێچەوانەی ساڵانی رابردووشەوە كە هەرێمی كوردستان یەكێك بوو لەو تاكە ناوچانەی رۆژنامەنووس دەیتوانی راپۆرتەكانی لێوە بنێرێت ئەگەر وردەكاری ئەمنی تایبەتی لەبارەوە لەلا نەبووایە، وادیارە عێراق بووەتە ناوچەیەكی ئارامتر بۆ رۆژنامەنووسانی بیانی بەهەمان شێوە سەبارەت بە دەنگدەرانی وڵاتیش، هەڵبژاردن چەند رووداوێكی كەمی بەخۆوە بینی كە زۆربەیان رووداوی سادە بوون.\nبەڵام بەربەستێك هەیە كە وادیارە چەندین كەناڵی راگەیاندنی نێودەوڵەتی لە عێراق هێشتا بەدەستیەوە دەناڵێنن، ئەویش پێگەكەیەتی وەك وڵاتێكی كاریگەر لە خۆرهەڵاتی ناوەڕاستدا. لە ساڵی 2012 دا پەیامنێری رۆژنامەی نیویۆرك تایمز لە بەغدا ئەم چەند دێڕەی نووسیوە: "سەرەڕای خواستەكانی بۆ پەیرٍِەوكردنی هەژموونی خۆی وەك دیموكراسییەكی عەرەبی نوێ، هێشتا عێراق هەر بە شانۆیەك بۆ رووداوەكان دەمێنێتەوە زیاتر لەوە ئەكتەرێكی كارا بێت تێیاندا".\nتائێستاش زۆرێك لە میدیای نێودەوڵەتی باوەڕ بەم قسەیە دەكات. لەم ڕووەوە ئەو وتارانەی بەر لە هەڵبژاردن بڵاوكرانەوە دەنگدانیان بەشێوەیەك وێناكردبوو كە ململانێی نێوان ئێران‌و ویلایەتە یەكگرتووەكانە‌و واشیان پیشان دا كە حەیدەر عەبادی سەرۆك وەزیران ویلایەتە یەكگرتووەكانی پێ باشترە‌و وێنەی چەند ركابەرێكیشیان وەك هادی عامری‌و نوری مالیكی وەك بریكاری ئێران پیشان دەدا. بەڵام ئەو مانشێتانەی دەیانوت "ئایا دەكرێت ئێران براوەی راستەقینە بێت؟"و "رەنگە دەنگدان وەك مۆتەكەیەك بێت بۆ ویلایەتە یەكگرتووەكان یاخود لەو مۆتەكەیە بەدووری بكات" سوپرایز نەبوون، لەبەرئەوەی ئەو راپۆرتانەی دەیاننوسن بە وەرگرانی جیهانی دەفرۆشرێن – ئەمەش بەشێكی پاساوی هەیە، هەرچەندە بەو رادەیەش نییە كە مانشێتە سەرەكییەكان پێشنیاریان كردووە.\nدواجار دەنگدەرانی عێراق ئەم بیرۆكە پێشوەختەیان پوچەڵكردەوە‌و ئەوەیان هەڵبژارد كە زۆرینەی دەنگەكانیان بدەنە كاندیدێكی نیشتمانی كە وتبووی نابێت رێگە بە ویلایەتە یەكگرتووەكان‌و ئێران بدرێت دەست لە كاروباری عێراق وەربدەن، ئەوەش شەپۆلێك ناونیشانی هەواڵیی نوێی لەبارەی ئەو كاندیدە – پیاوی ئاینی موقتەدا سەدر –و بردنەوە شۆككەرەكەی لە سەكۆیی دژ بە گەندەڵی‌و لەگەڵ هاوپەیمانییەكی نائاساییدا هێنایە ئاراوە كە چەند حزبێكی عەلمانی‌و حزبی شیوعی عێراقی لەخۆگرتبوو.\nمیدیای نێودەوڵەتی باش دەیزانی كە هەندێك لە پڕجەماوەرترین پەیامە سیاسییەكان بۆ دوورتر لەو ئەجێندا تەقلیدییە تایفی یاخود ئەتنیكیانە گواستراونەتەوە كە سیاسییە عێراقییەكان تاڕادەكی زۆر لە رابردوو لەسەریان دەڕۆیشتن. بەڵام یەك شت هەیە كە زۆر كەس دەستبەجێ نەیان بینیوە ئەویش ئەگەری دابەزینی رێژەی دەنگدەرانە بە رادەیەكی زۆر، چونكە زیاتر لە نیوەی هەموو ئەو دەنگدەرانەی مافی دەنگدانیان هەبوو، بایكۆتی هەڵبژاردنیان كرد لەبەرئەوەی ماندووبوون لە جێبەجێنەكردنی بەڵێنەكان لەلایەن سیاسییەكان‌و باشتر نەبوونی رەوشی هەندێك بوار وەك ئەو خزمەتگوزاریانەی لەلایەن دەوڵەتەوە پێشكەش دەكرێن.\nبۆ نموونە لە بەغدا سێیەكی دەنگدەران بە دوورەپەرێزی مانەوە‌و ئەوەش نەزانرا قەبارەی باوەڕلەدەستدان بە سیستمی عێراق چەندە تا دوای پرۆسەكە كە رەنگە لێكەوتەی دیكەشی هەبێت هێشتا بەدەر نەكەوتبن.\nسەرەڕای ئەوەش كە بەدڵنیاییەوە چەند هەفتە‌و رەنگە مانگێكیش لە بگرەوبەردەی هاوپەیمانی دروستكردن لە ئایندەدا بەرٍِێوە بێت‌و رەنگە هاوپەیمانی پێشبینی نەكراو بەدەر بكەون، بەڵام باشترین هەواڵ بۆ عێراق دوای هەڵبژاردن دەركەوت، چونكە زۆرێك لە كەناڵەكانی راگەیاندن بە زمانێك لە سوپرایزی مژدەئامێزەوە قسەیان كرد. پەیامەكە ئەوەیە عێراق هەمووی تیرۆریست نەبووە یان رقی لە ئەمریكا نەبووە، یاخود هۆكاری نانەوەی توندوتیژی تایفی نەبووە. گەلی عێراق بە كارەساتی زۆردا تێپەڕیوە‌و پێدەچێت بەرپرسیارێتییەكی چارەنوسسازی جێبەجێ كردبێت.\nپەیامنێری رۆژنامەی "دی تسایت"ی ئەڵمانیا لە راپۆرتێكیدا وتی عێراق گۆڕانێكی ریشەیی بەخۆوە دەبینێت، راپۆرتەكەش بەم شێوەیە بوو: ئەو عێراقەی ئاشنای بووین، لە حوكمی رابردوودایە. هەندێك نووسیویانە كەلتورێكی سیاسی نوێ لێرە تازە پێدەگات. هەندێكی دیكەش دووپاتیان كردووەتەوە كە دیموكراسی پرۆسەیەكی درێژخایەنە.\nئەنجومەنی نووسینی رۆژنامەی واشنتۆن پۆستیش نووسیویەتی: "لە هەموو ئاڵۆزییەكاندا لە خۆرهەڵاتی ناوەڕاست، رەنگە گرنگترین پێشهات كە لەمساڵدا تا ئێستا رووی دابێت ئەو هەڵبژاردنە دیموكراتیە بێت كە عێراق رۆژی شەممە بەڕێوەی برد". "هەڵبژاردنەكە ركابەریانە بوو، دادپەروەرانە‌و تاڕادەیەكی زۆر خاڵی بوو لە توندوتیژی – دەستكەوتێكی نایابە بۆ وڵاتێك كە تا چەند مانگێك لەمەوبەر لە جەنگدا بوو لەدژی دەوڵەتی ئیسلامی".\nبازرگانانی كۆتایی جیهان كە مەزەندەیان وابوو قۆناغی داهاتووی دانوستانە سیاسییەكان دەبێتە مایەی توندوتیژی زیاتر، كەمینە بوون.\nخودی عێراقییەكانیش تائێستا چاوەڕوانن رووداوەكانی دوای ئەوە ببینن، چونكە دەزانن رەنگە شتێك رووبدات‌و شتێكیش هەر روودەدات. ئەوان ئومێدی باشتر دەكەن، بەڵام باشیش دەزانن پێشبینی خراپتر بكەن. ئەوەش بەزۆری دەگەڕێتەوە بۆ ساڵانێك لە نائومێدبوون، بەڵام عێراقییەكان مەیلیان بەلای ئەوەدایە رێز لە بۆچوونی دەرەكی بگرن، بۆیە پێدەچێت خۆشحاڵ بن بەوەی بزانن میدیای جیهانی لەم رۆژانەدا چۆن لێیان دەڕوانێت‌و پێویستە سەروتارەكانی پیرۆزباییان بە هەردوو زمانی عەرەبی‌و كوردی بۆ وەربگێڕدرێت.


هەپەگە: ١٧ سەرباز کۆنتراگەریلا لە باشور و باکوری کوردستان کوژراون – هەواڵی سۆرانی\nهەپەگە: ١٧ سەرباز کۆنتراگەریلا لە باشور و باکوری کوردستان کوژراون\nدواین هەواڵ لەرێکەوتی مه 14, 2018\nهەپەگە ڕایگەیاند، کە لە ئەنجامی چالاکیی گەریلادا لە باکور و باشوری کوردستان ١٧ کۆنترا گەریلا و سەربازی سوپای تورکیا کوژراون.\nپاش نیوەڕۆی ئەمڕۆ ناوەندی ڕاگەیاندنی هێزەکانی پاراستنی گەل (هەپەگە)، ڕاگەیەندراوێکی سەبارەت بە چالاکییەکانی ئەم دواییەیان بڵاوکردەوە.\nچالاکییەکانی باشوری کوردستان\nلە ڕاگەیەندراوەکەدا هاتووە:”هێزەکانمان لە چوارچێوەی هەڵمەتی شۆڕشگێڕیی شەهید پیرۆز و شەهید ئاگریی لە ١٣ی ئایارکاتژمێر ٩:٥٠ خولەک دژ بە سوپای تورکیا چالاکییان لە گردی سیرۆ-ی گوندی بەرمیزە لە باشوری کوردستان، چالاکییەکی تەقینەوەیان ئەنجامدا و لە ئەنجامدا سەربازێکی دووژمن کوژرا”.\nهەروەها، هاتووە:”هەر لەو ڕۆژەدا کاتژمێر ١٠:٠٠ گەریلاکانی یەژاستار لە گردی لیلکان-ی ناوچەی برادۆستی سەربە هەولێر چالاکییەکیان ئەنجامدا و لەو چالاکییەدا سەربازێکی دووژمن کوژرا”.\nئەوەش هاتووە:”کاتژمێر ١:٣٠ خولەکی هەمان ڕۆژ هێزەکانمان دژی سوپاکەی ئەردۆغان تورکیا چالاکییەکی تەقینەوەیان ئەنجامدا لە گردی لیلکان و زەڕبەی گرانیان لە دووژمن دا، بەڵام ژمارەی بریندار و کوژراو نەزاندرا”.\nلە بەردەوامیی چالاکییەکانی ١٣ی ئایار-دا هاتووە:”کاتژمێر ١٢:٣٠ خولەک هێزەکانمان لە ناوچەی تەپی خودێ لە ناوچەی بارزان-ی باشوری کوردستان لە سوپای تورکیایان دا، لە ئەنجامدا نۆ سەرباز کوژران، کاتژمێر ٨:٤٠ خولەکی شەویش گەریلاکانی یەژاستار لەسەر گردی بایراق لە ناوچەی بارزان چالاکییەکی دیکەیان ئەنجامدا و تیایدا سەربازێکی دیکەی دووژمن کوژرا”.\nچالاکییەکانی باکوری کوردستان\nبەگوێرەی ڕاگەیەندراوەکەی هەپەگە، ڕۆژی ١٠ی ئایار کۆنترا گەریلایەکیان بەناوی (قادر ئەسڵان)، بە سزای خۆی گەیاندووە، کە دەستی لە شەهیدکردنی چەند گەریلایەکدا هەبووە.\nهەروەها، هاتووە:”ڕۆژی ١٢ی گوڵان، کاتژمێر ١٢:٣٠ خولەک هێزەکانمان لە خاڵێکی پشکنینی سوپای ئەردۆغانیان دا لەسەر رێگای ئامەد و چەولیک و لە ئەنجامدا دوو سەربازی دووژمن کوژران”.\nلەکۆتایی ڕاگەیەندراوەکەشدا هاتووە:”ڕۆژی ٩ی ئایار، کاتژمێر ٧:٣٠ خولەک هێزەکانمان لەنێوان ناوچەی لجێ و هێننێ، چلاکییەکیان دژی یەکینەیەکی دووژمن ئەنجامدا و لەو چالاکییەشدا دوو سەرباز کوژران و دوانی دیکەش برینداربوون”.\nژمارەی کورسی سەرجەم لایەنەکانی عێراق\nبە هۆی تەقینی مین منداڵێک دەستەکانی و چاوی لە مەریوان لە دەستدا


بەهۆی گرانی نرخی نەوتی سپی بازاڕی "زۆپـای دار" گەرمە 2017-10-29\nگرانی نرخی نەوتی سپـی دوو سـاڵە هاونیشتمانی بۆ بەكارهێنانی زۆپای دار گەڕاندووەتەوە، زیاتر لە 15 ساڵە دایشتووانی باشووری كـوردستان زۆپای نەوت و غاز و چەند ئامێرێكی تری كـارەبایی بۆ خۆ گەرمكردنەوە بەكاردێنن. ماوەی دوو ساڵـە نەوت لەكـاتی خۆیدا و بەپێی پـێداویستی هاونـیشتمانیان دابەش ناكرێت، ئەمەش وایكردووە دانیشتووانی ناوچە شاخاویی و گوندنشینـەكان دووبارە پەنا بۆ بەكارهێنانـی زۆپای دار ببنەوە و دەست بە بڕینەوەی دارستانەكان بـكەن، حكومەتیش داوا دەكات هاوڵاتـیان داری تەڕ نەبڕنەوە و ژینگەی كوردستان نەشێوێنن. هاوڵاتـیان دەڵێن" لە وەرزی سەرما نـزیك دەبینەوە و چاوەڕێ ناكەین نەوتمان بەسەدا دابەش بكرێت". بەوتەی ئەو كەسانەی كاریـان فرۆشتنی نەوتە، لەئێستادا نـرخـی نەوتی سپی لە بازاڕەكانی هەرێمدا بۆ 180 هەزار دیناری عێراقی بەرزبووەتەوە.\nسادق فەرەج، دانیشتوویەكی قەزای پێنجوێنی سەر بە پـارێزگای سلێمانییە، دەڵێ" ئێستا خەڵك ئامێرەكانی گەرمكردنەوە بەكاردێنێت و لە وەرزی سـەرما نزیك دەبینەوە و چاوەڕێش ناكەین حكومەت ئەمساڵ نەوتمان بەسەدا دابەش بكات، چـونكە تائێستا بەشێكی زۆری دانیشتووانی باشووری كوردستان نەوتی ساڵی رابردوویان وەرنەگرتـووە".\nپەیامنێری(خەبات) لەسەر نرخی نەوتی سپی پرسـیاری لەچەند نەوت فرۆشێك كرد، ئەوان رایانگەیاند لەئێستادا نرخی بەرمیلێك نەوتی سپـی گـەیـشتووەتە 180 هەزار دینار و ئەگەری هەیە لە چەند هەفتەی داهاتوودا بگتە 200 هەزار دینار. بەهۆی نەبوونی مووچە و قەیرانی داراییە بەشێك لە هاوڵاتیان لەئێستادا ناتوانن چەند بەرمیلێك نـەوت بۆ وەرزی زستان بكڕن، ئەوان وەكو خۆیان دەڵێن ناچارن دەست بەڕینەوەی دارستانەكان بكـەن.\nسادق گوتی" خەڵك بەناچاری دەست بە بڕینـەوەی دارستانەكان كردووە". گوتیشی" نرخی پیكابێك دار لەم هەفتەیەدا گەیشتووەتە 90 هەزار دیـنار و ئەگەر كڕیاری دار زیاتر بێت ئەوا گرانتریش دەبێت". بەوتەی ئەو هاونیشتمانیە هەر خێـزانێكی نیشتەجێی ناوچە شاخاوییەكان لە وەرزی زستاندا پێویستی بە نزیكەی 85 لیتر نەوتە و حـكومەتیش ئەگەر دابەشی بكات 215 لیتر نەوتی سپی دابەش دەكات". هەروەها دەشڵێت" بەهـۆی نەبوونی نەوتەوە خواست لەسەر زۆپای دار زۆر بووە".\nلە وەرزی زستاندا بەهۆی بێ نەوتی و خراپـی كارەباوە ئەوانەی دانیشتووی ناوچە شاخاویی و گوندەكان پەنا بۆ بەكارهێنانی زۆپای دار دەبـنەوە بەشێكی زۆریش لە شارنشینەكان زۆپای غاز بەكاردێن، چونكە توانایی كڕینی چەنـد بەرمیل نەوتێكیان نییە كە رۆژ بە رۆژ نرخەكەی بەرزدەبێتەوە. بەراورد بەساڵانی رابردوو ئـەمساڵ لەترسی دابەشنەكردنی نەوت هاونیشتمانێكی زۆر لە وەرزی هاویندا نەوتیان كڕی. سادق دەڵێ" ئەوەی پارەی هەبوو هەر هاوین نەوتی كڕی، بەڵام خەڵكی زۆریش تائێستا یەك لیتر نەوتی نەكڕیـووە".\nپەیامنێری(خەبات) لەرێگەی تەلەفۆنەوە پـرسیاری لە سێ وەستای دروستكردنی زۆپای دار لە پێنجوێن و چۆمان كرد، بەوتەی ئەو وەستـانە، ساڵ زیاترە بەهێندەی ئەمساڵ كڕیاری زۆپای دار زۆر نەبووە، ئەوەشیان گوت" لەسەرەتـایی مانگی 10وە كڕیاری زۆپا هەیە". نرخی زۆرپای دار بەپێی گەورە و بچوكی دەگۆڕێت كە لە 25 بۆ 45 هەزار دینارە. دەستی ژینگەی حكومەتی هەرێم و رێكخراوەكانی ژینگەپارێزی لەسـەرەتای ئەم مانگە داوایان كرد خەڵك لە بڕینەوەی دار دور بكەوێتەوە و پەنا بۆ بڕینی دار تەڕ نەبرێت و ژینگەی كوردستان نەشێوێنرێت. \nتائێستا دابەشكردنی نەوتی ساڵی رابردوو لەسەرتاسەری هەرێمی كوردستان تەواو نەبووە و زۆرینەی خەڵك نەوتیان وەرنەگرتووە، حكومەت لەبـەرامـبەر پـێدانی هەر بەرمیلێك نەوتدا بڕی 54 هەزار دینار لە هاونیشتمانیان وەردەگرێت. بەپێی زانیارییەكانـی (خەبات) سنوری پارێزگای هەولێر ساڵانە پێویستی بـە 100 مـلیۆن لیتر نـەوتە، بەڵام تائێستا كەمتر لە 30%ی هاوڵاتیان بەرمیلە نەوتەكەیان وەرگـرتووە كـە ئەوەیش دانیشتووانی ناوچە شاخاوییەكانن. دەوربەری هـەولـێر و سەنـتەری شار بــەوتەی بەڕێوەبـەری نـەوت و كانزكـانی هەولێر پێویستی بە نزیكەی 75 ملیۆن لیـتر نەوتی سپییـە، بەڵام تائێستا دابەشكردنی نەوت نەگـەیشتووەتە سەنتەری هەولێر و دەوروبەری، مستەفا تەهـا دەڵـێت" دیـار نییە لە وەرزی پاریـزدا دابەشكردنی نەوت دەگاتە دەوروبەری هەولێر و سەنتەری شار".\nساڵانە لـە باشووری كوردستان، لـە ناوەڕاسـتی مـانگی11 و هـەنـدێك ساڵیش لە مـانگی12دا حكومەتی هەرێم نەوتی بەسـەر هـاونــیشتیمانیاندا دابەش دەكرد، بەڵام تائێستا نەوتی زستانی رابردوو تەنها لە ناوچە شاخاوییـەكان دابەشكراوە، هەر خێزانێكی هەرێم ساڵانە تێكڕا پێویستی بە450 لیتر نەوتی سپـی بۆ850 لیتر هـەیە. سستی دابەشكردنی نەوت بۆ ئەوە دەگەڕێتـەوە بەغدا ئامادەنییە وەكو ساڵانی رابردوو نەوت بداتە بـاشووری كـوردستـان و حكومەتی هەرێـمیش بەهۆی نەبوونی پاڵاوگەی پێویستەوە ناتوانێت نەوتی سپی بۆ هاوڵاتیان دابـین بـكات.\nبەڕێوەبەری نەوت و كانزاكانی هەولێر باس لەوە دەكات لەرێگەی پارێزگای هەولێر و وەزارەتی سامانە سروشتییەكانەوە لە هەوڵی بەردەوامدا تا بڕی ئەو نەوت زیاد بكەن كە رۆژانە دەگاتە دەستیان بۆ ئەوەی زووتر هاوڵاتیان نەوت وەربگرن. مستەفا گوتی" رۆژانە بەردەوامین لە دابەشكردن، بەڵام كەمی نەوتی سپی وایكردووە سست بـن لە دابەشكردن ". گوتیـشی" ناوەستین لە دابەشكردن بۆ ئەوەی هـاوڵاتیان ئەو بەرمیـلەی وەریدەگـرن بـۆ وەرزی زستانی هەڵبگرن". نەبەز عەبدولحەمید، قایمقامی قەزای ناوەندی هەولێر لە كۆنگرەیەكی رۆژنامەوانیدا لەبەردەم بینای ئەنجوومەنی پارێزگای هەولێر رۆژی یەك شەممە بە رۆژنامەنووسانی راگەیاند" دابەشكردنی نەوت نەوەستاوە، بەڵام رۆژانە بڕێكی كەم دەگاتە دەستمان و لە هەوڵداین ئەو گرفتە چارەسەر بكەین".


ڕوونکردنه‌وه‌ه‌یه‌ک له سکرتاریه‌تی فیدراسیۆنی سه‌راسه‌ری په‌نابه‌رانی عێراقیه‌وه له سویسرا – Denegkan\nڕوونکردنه‌وه‌ه‌یه‌ک له سکرتاریه‌تی فیدراسیۆنی سه‌راسه‌ری په‌نابه‌رانی عێراقیه‌وه له سویسرا\nالاتحاد العام اللاجئین العراقیین/سویسرا\nبابه‌تی ((ریکخراویک بۆ حیزب وفیدراسیۆنیک بۆ په‌نابه‌ران)) له نووسینی فازل عوسمان،که له ماوه‌ی مانگی ڕابردوودا له هه‌ردوو ماڵپه‌ڕی هاوپشتی وده‌نگه‌کان بڵاویکردۆته‌وه، ناهه‌قیه‌کی گه‌وره‌ی به‌ئیمه وبه‌په‌نابه‌ران کردووه. ئیمه له‌سه‌ر جوێنه‌کانی هیچ ناڵێێن و کلتووری پێشکه‌وتووی ئیمه و مۆرالی ئینسانی ئیمه نایه‌ته پای ئه‌و ئاسته له فکرو نووسین. به‌لام تۆمه‌ت و سوکایه‌تی کردن و درۆ هه‌ڵبه‌ستن، به هیچ که‌س مۆله‌ت ناده‌ین. له‌و نووسینه‌دا چه‌ندین جار و له چه‌ندین شوێندا فیدراسیۆن وه‌ک تاوانبار، ناسینراوه و چه‌ند تۆمه‌تیکی ئاراسته‌کردوین له‌وانه:\n1/ به‌رپرسانی فیدراسیۆن خزموکه‌سی خۆیان هێناوه‌و ئیقامه‌یان بۆیان وه‌رگرتوه.\n2/ ڕیککه‌وتنی نێوان فیدراسیۆن و یه‌کێتی ئه‌روپا.\nئیمه به‌رگری و شانازی ده‌که‌ین به خه‌بات و میژوومانه‌وه، ڕاستگۆین و به‌رگریکردنمان له په‌نابه‌ران و مافی په‌نابه‌ری مه‌سه‌له‌یه‌کی مه‌بده‌ئیمانه. بۆ ده‌رکه‌وتنی راستیه‌کان و هه‌قیقه‌ت کێ تاوانباره ئیمه فازل عوسمان به‌رپرس ده‌که‌ین له خستنه ڕووی به‌ڵگه‌کانی تا 25/10/2008 بۆ ڕایگشتی. به‌دوای ئه‌و ماوه‌یه‌دا ،ئه‌گه‌ر نا ئیمه بۆ به‌رگریکردن له خۆمان شیوازی ئینسانی بۆ به‌ده‌ستهینانی مافی بیتاوانیمان ده‌گرینه‌به‌ر .\nسکرتاریه‌تی سه‌راسه‌ری په‌نابه‌رانی عیراقی له سویسرا\nأحمد علی04 78 853 200ahmadali525@hotmail.com جمال کۆشش 0787557760\nPrevious خه‌ڵاتی نۆبڵ له بواری ئه‌ده‌ب 2008\nNext به بۆنه‌ی ڕۆژی جیهانی منداڵانه‌وه


حکومەتی هه‌رێم خولی راهێنان و مەشق لەسەر پیشە جیاوازەکان ده‌کاتەوە\nگه‌نجێك باسی فێربوونی پیشه‌كه‌ی ده‌كات و ده‌ڵێت چه‌ندین ساڵە ئەم کارە دەکه‌م\nرێناس عەلی 18:04 2021/09/10\nشێروان بایز، لەپاڵ خوێندن فێری ئه‌و پیشەیە بووە\nکوردستان ده‌سته‌ی ئامار ده‌سته‌ی وه‌به‌رهێنان پیشە هه‌لی كار\nدابینکردنی هەلی کار یەكێکە لە ئامانجەکانی کابینەی نۆیەم و حکومەتیش لەڕێگەی دامەزراوەکان و کردنەوەی خولی راهێنان هەوڵدەدات توانای مرۆیی و هێزی کاری ناوخۆ بەکاربخات، سەرۆکی دەستەی ئامار دەڵێت لەگەڵ ئەو خولانەی دەیکەنەوە، پێویستە پێداچوونەوە بە سیستەمی خوێندنی زانکۆ و پەیمانگاکانیش بکرێت، تا پیشەی جیاواز بخوێنرێت.\nشێروان بایز، پیشەوەره و لە ھیچ شوێنێک ئەم پیشەیەی نەخوێندووە و بەشداری ھیچ خولێکی راھێنانیشی نەکردووە، تەنیا لە خاڵیەوە فێری پیشەکە بووە، شێروان چیرۆکەکەی دەگێڕێتەوە، کە چۆن نزیکەی 11 ساڵە ئەم کارە دەکات، لەپاڵ خوێندنیشی فێری پیشەیەکی دیكه‌ش بووە، کە پێویستی بازاڕی کارە لە کوردستان، شێروان تەمەنی 27 ساڵە و پێیوایە فێربوونی پیشەیەکی جیاواز قورس نییە و دەتوانرێت بە ئاسانی کارت دەست بکەوێت.\nسیروان محەمەد، سەرۆکی دەستەی ئاماری ھەرێمی کوردستان ئاماژەی بەوە كرد، کە دەستی کاری ناوخۆ بەتایبەت ئەوانەی پیشەی جیاواز تاقی دەکەنەوە، تەمەنیان لە نێوان 15 بۆ 63 ساڵە، سەرۆکی دەستەکەش دەڵێت ئەگەر بمانەوێت دەستی کاری ناوخۆ زیاد بکەین و توانای مرۆیی بەرھەم بێنین؛ ئەوا پێویستە پێداچوونەوە بە سیستەمی پەروەردە و خوێندنی زانکۆکان بکرێت، بەو ئاراستەیە بێت، كه ئەوەی دەخوێنرێت بۆ بازاڕی کار پێویست بێت، ئاشکراشی كرد، کە بەردەوام خولی مەشق و راھێنان بۆ ئەو کەسانە دەکەنەوە، کە دەیانەوێت پیشەی جیاواز فێرببن.\nمحەمەد شوکری، سەرۆکی دەستەی وەبەرھێنان روونیكرده‌وه، ئامادەکاریان کردووە، تا لە ماوەیەکی نزیکدا خولی مەشق و راھێنان بکه‌نه‌وه و دەستی کاری ناوخۆ بەھێز بکات و ھەرێمی کوردستان پێویستی بە ھێزی کاری دەرەکی نەبێت، دەستەی وەبەرھێنانیش پێویستیان بە دەستی کارە بۆ زۆربەی پڕۆژەکانی وەبەرھێنان، بەڵام وەک پێویست بەردەست نین.\nھەریەک لە وەزارەتی پلاندانان و کار و کاروباری کۆمەڵایەتی و دەستەی ئامار و دەستەی وەبەرھێنان و چەند وەزارەتێکی دیكه کار لەسەر بەھێزکردنی توانای مرۆیی و ھێزی کاری ناوخۆ دەکەن، بە کردنەوەی خولی راھێنان و مەشقی جیاواز لەسەر ئەو پیشانەی کە بازاڕی کاری ھەرێمی کوردستان پێویستی پێیەتی، بەو ئامانجەی توانای مرۆیی گەنجان بگاتە ئاستێک پێویستی بە ھێزی کاری بیانی نەبێت و کار لە بازاڕ و پڕۆژەکاندا بکەن.


فەرماندەی فەیلەقی قودسی ئێران: سوپای پاسداران ئەسەدی بردە تاران\nجێگری فەرماندەی فەیلەقی قودس سەربە سوپای پاسداران، ئیسماعیل قائانی رایگەیاند، ئاگادارنەكردنەوەی وەزیری دەرەوەی ئێران، محەمەد جەواد زەریف لە بردنی سەرۆكی رژێمی سووریا، بەشار ئەسەد بۆ ئێران لە لایەن فەیلەقی قودسەوە؛ بۆ خەمساردی سەركۆماری ئێران، حەسەن روحانی دەگەڕێتەوە.\nئیسماعیل قائانی بە ئاژانسی خوێندكارانی ئێران (ISNA)ی راگەیاند "بەشار ئەسەد لە لایەن فەیلەقی قودسەوه هێندرایە ئێران. سەركۆمار ئاگاداری ئەوە بوو. پێموایه ئەو خەمسارد بووە لەوەی ئەمە بە زەریف بڵێت. ئەو خەمساردییە پەیوەندی بە حكوومەتەوەیە".\nجێگری فەرماندەی فەیلەقی قودس سەربە سوپای پاسداران ئاماژەی بەوە دا كە وێڕای جیاوازی بۆچوونیان لەگەڵ حكوومەت، حكوومەت بە حكوومەتی خۆیان دەزانن.\nئیسماعیل قائانی باسی لەوە كرد كە بردنی ئەسەد بۆ ئێران كارێكی هەستیارانە بووە و گوتی: "ئەوانەی پێویست بوو لەمبارەیەوە ئاگادار بن ئاگاداركراونەتەوە، ئەوانەیش پێویست نەبووە ئاگادار بن ئاگادارنەكراونەتەوە".\nناوبراو تیشكیشی خستۆتە سەر ئەوەی كە وەزیری دەرەوەی ئێران، محەمەد جەواد زەریف دۆستی فەرماندەی فەیلەقی قودس، قاسم سولەیمانی-یە كە ئۆپەراسیۆنەكانی دەرەوەی وڵات بەڕێوەدەبات.


باران ئاوی ژێرزەوی بوژاندووەتەوە – تۆڕی میدیایی خەڵک\n“گۆڕان، دەیەوێت بزانێت كارنامەی حكومەت چۆنە”\n2020/09/19 - 4:35 PM\nسەرۆكی لیژنەی كشتوكاڵ لە پەڕلەمانی كوردستان ڕایدەگەیەنێت، ڕژێمێك بەو هەموو ستەمكارییەی خۆیەوە شاخی گۆیژە و ڕێگاكانی دیكەی سەوز كردبێت، كەچی لە ئەنجامی بەدواداچوون و چەند زانیارییەك، كە دەستم كەوتووە، ئامانجی خەتەری چاوچنۆكی و بازرگانی لە پشتی سوتاندنی دار سنەوبەرەكانی ڕێگای (سلێمانی ـ تاسڵوجە) هەیە.\nعەبدولستار مەجید، سەرۆكی لیژنەی كشتوكاڵ لە پەڕلەمانی كوردستان لە هەژماری تایبەتی خۆی لە فەیسبووك ڕایگەیاندووە، لە ئەنجامی بەدواداچوون و چەند زانیارییەك، كە دەستم كەوتووە، ئامانجی خەتەری چاوچنۆكی و بازرگانی لە پشتی سوتاندنی دار سنەوبەرەكانی ڕێگای (سلێمانی ـ تاسڵوجە) هەیە و پێویستە حكومەت و پارێزگار و كشتوكاڵی سلێمانی ڕێگە لەو دەستدرێژییە بگرن.\nڕاشیگەیاندووە، ئەو سنەوبەرانە سەروەتی نیشتمانی شارەكە و بەرهەمی ماندوبوونی شەو و ڕۆژی دەیان باخەوان و فەرمانبەرە لە ساڵانی پێش ڕاپەڕین.\nئاماژەی بۆ ئەوەشكردووە، ڕژێمێك بەو هەموو ستەمكارییەی خۆیەوە شاخی گۆیژە و ڕێگاكانی دیكەی سەوز كردبێت، چۆن جورئەت دەكەن و ڕووتان دێت وشكیان بكەن و دواتریش لەپێناو چەند دۆلارێكی حەرامدا هەروا ئاسان بیسووتێنن و بیكەنە پڕۆژەی بازرگانیی ناشەرعی.\nلە ماوەی چەند ڕۆژێكدا بەشێكی دار سنەوبەرەكانی شاخی گۆیژە و هەروەها دار سنەوبەرەكانی دەورووبەری ڕێگای سلێمانی- تاسڵوجە سووتان و تا ئێستاش هیچ كەسێك لەسەر ئەو دۆسیەیە دەستگیر نەكراوە.\n2020/09/19 - 3:50 PM\nپارێزگاری هەولێر ئاشكرای دەكات، كە هەڵمەتیكی گەورەی سەرتاسەریی پاككردنەوەی شارو شارۆچكەكان دەستپێدەكەن و دەشڵێت: “هەڵمەتێك بۆ ڕوواندنی دار و زیادكردنی سەوزایی ئەنجام دەدەین”.\nفرسەت سۆفی، پارێزگاری هەولێر لە ڕاگەیەنراوێكدا، كە لە هەژماری خۆی لە فەیسبووك بڵاویكردۆتەوە، ڕایگەیاندووە، ئەمڕۆ لەدیوانی پارێزگا، كۆبوونەوەی هەفتانەی شارەوانییەكانمان ئەنجامدا، لەكۆبوونەوەكەدا وێڕای ئەوەی گفتوگۆمان لەبارەی بڕیار و ڕاسپاردەكانی كۆبوونەوەی هەفتەی ڕابردوو كرد، دەستپێكردنی هەڵمەتیكی گەورەی سەرتاسەری پاككردنەوەمان لەسنووری سەرجەم قائیمقامیەت و ناحییەكانی سنووری پارێزگای هەولێر خستە بەرنامەی كارەوە.\nفرسەت سۆفی جەختیشی كردەوە، هەڵمەتی گەورەی دارچاندن و زیادكردنی ڕێژەی سەوزایی لەوەرزی خۆیدا ئەنجام دەدەن بەهەماهەنگی لەگەڵ شارەوانییەكان.\nپارێزگای هەولێر ڕاشیگەیاندووە، ئەو هەڵمەتە پێشتر لەهەموو قەزا و ناحییەكان دەستی پێكردبوو، بەڵام بەهۆی ڤایرۆسی كۆرنا و ڕێكارەكانی خۆپارێزی لەڤایرۆسەكە هەڵمەتەكە وەستێنرابوو، بۆ ئەومەبەستەش پاڵپشتی پارێزگای هەولێرمان ڕاگەیاند بۆ زیادكردنی پانتایی سەوزایی.\nوتیشی، “پێویستە میكانزمێكی دروست دابنرێت بۆ ئەوەی هاووڵاتییانیش بەشداربن لە چاندنی دار و زیادكردنی ڕێژەی سەوزكردنی شاردا”.\n2020/09/19 - 2:10 PM\nسکرتێری پارتی سەوزی کوردستان ڕایدەگەیەنێت، هەمان ئەو دەستە ڕەشەى چیای گۆیژەى سوتاند، دار سنەوبەرەکانی ڕێگای ڕاپەڕینیشی سوتاند، بۆیە چۆن بۆ چیای گۆیژە داواکاری گشتییان هێنایە سەرخەت و سکاڵای یاساییان تۆمارکرد، بەهەمانشێوە سکاڵای یاسایی لەسەر ئەو دەستەش تۆماردەکەن، کە دارسنەوبەرەکانی سوتاند.\nملکۆ بازیانی، سکرتێری پارتی سەوزی کوردستان بە(خەڵک)ی ڕاگەیاند، هەمان ئەو دەستە ڕەشەى چیای گۆیژەى سوتاند، دار سنەوبەرەکانی ڕێگای ڕاپەڕینیشی سوتاند، بۆیە چۆن بۆ چیای گۆیژە داواکاری گشتییان هێنایە سەرخەت و سکاڵای یاساییان تۆمارکرد، بەهەمانشێوە سبەی یەک شەممە سکاڵای یاسایی لەسەر ئەو دەستەش تۆماردەکەن، کە دارسنەوبەرەکانی سوتاند.\nئاماژەى بەئەوەشدا، هەڵمەتێکیان لەژێرناونیشانی (لەگۆیژەوە کوردستان سەوزدەکەینەوە) لەمانگی ١٠ و ١١ەوە داری نوێ لەهەمان شوێنی پێشوو دەچێننەوە، چونکە ئێستا وەرزی دارچاندن نییە.\nباسی لەئەوەشکرد، لەوانەیە نزیکی ١٠ هەزار دار لە ڕاپەڕین سووتابێت و ئەوەی چیای گۆیژەش نزیکی ٢٧ هەزار دار سووتاوە.\nئەوەشی خستەڕوو، لەئێستاوە ناکرێت تۆمەت بخەنە پاڵ هیچ کەس و لایەنێک، بەڵام هەرکاتێک ئەو شوێنانە کران بە پڕۆژە، ئەوکاتە بۆ هەموو کەس ڕووندەبێتەوە کێ لەپشت سووتانی ئەو دارانەوەیە، چونکە زیاتر شەوان ئەو دارانە دەسووتێنرێن و دۆزینەوەی کەسەکان کەمێک قورسە.\nلەبارەى ئەنجامی سکاڵاکەیان لەبارەى سوتانی چیای گۆیژە ئاشکرای کرد، داواکاری گشتی بنکەى پۆلیسی سەیوان و ڕزگاری ڕاسپراردووە، کە بەدواداچوون بکەن و هەر کەسیک لەپشت ئەو کارەوەبێت، دەستگیربکرێت.\nئەمە لەکاتێکدایە لەماوەى ڕابردوودا چیای گۆیژە سوتا و ناڕەزایەتی لەناو هاوڵاتییاندا لێکەوتەوە، داوای دەستگیرکردنی بکەرانی ئەو کارەیان کرد و تاکو ئێستا بکەرانی ئەو کارە دەستگیرنەکراوە، لەپاش ئەمە سووتانی دارەکانی ڕاپەڕینیشی هاتەسەر و هێشتا بکەرانی ئەم کارەش دەستگیرنەکراون.


هێزێكی تایبەت لە پێشمەرگە و پۆلیس و ئاسایشی خانەنشین پێك دێت | دەزگاى زارى کرمانجى\nهێزێكی تایبەت لە پێشمەرگە و پۆلیس و ئاسایشی خانەنشین پێك دێت\nزاری كرمانجی- سۆران: بەرپرسی هێزی خەبات لە سۆران، باسی هۆكاری دامەزراندنی هێزێك دەكات بۆ پێشمەرگە دێرینەكان و ژمارەی هێزەكان ئاشكرا دەكات.\nفەریقی یەكەم مستەفا عەبدولڵا گۆرۆنی، كە55 ساڵ بەردەوام پێشمەرگە بووە و 6 جار بەسەختی بریندار بووە و لە مردن گڕاوەتەوە و باوكی یەكەم شەهیدی شۆڕشی ئەیلوول بوو، ئێستا بەرپرسی یەكێكە لەو هێزانەی بۆ پێشمەرگە دێرینەكان دامەزراوە، بە زاری كرمانجی گووت" هێزی خەبات لە سۆران سەرپەرشتی هەرسێ قەزاكانی (سۆران، رواندز، چۆمان) دەكات، زیاتر لە 16 هێزی لەو شێوەیە لە شارو شارۆچكەكانی كوردستان كراونەتەوەو لە لایەن فەرماندە عومەر عوسمان سەرپەرشتی دەكرێن، مەبەست لەكردنەوەی ئەم هێزانە تۆمار كردنی ناوی ئەو پێشمەرگانەیە كە رۆڵێكی بەرچاویان هەبووەو دوای تەمەنێك خەبات و تێكۆشان خانەنشین كراون، بۆ ئەوەی ناویان لە چوارچێوەی ئەم هێزانە تۆمار بكرێت و هەست بەوە نەكەن، كە خانەنشین كران پەراوێز دەخرێن، بەڵكوو بەردەوام لەبەرچاو دەبن و سەرۆك بارزانیش لەنزیكەوە ئاگاداریان دەبێت".\nبە پێی قسەكانی فەریقی یەكەم مستەفا گۆرۆنی، ئەم هێزە لە چەندین بەش پێك دێن و گووتی" هێشتا فەرمانی ئەوەمان پێنەكراوە ناوی ئەو كەسانەی لە هێزەكانی ئاسایش و پۆلیس خانەنشین دەكرێن فۆڕمیان بۆ پڕبكەینەوەو ناویان لە هێزەكەمان تۆمار بكەین، چونكە بەشی سەربازیمان جیایە، هەروەها ئافرەتی قارەمانیش هەیە هاوشێوەی پێشمەرگە خەبات و تێكۆشانی كردووەو خانەنشینیش كراون، ئەركە بۆ ئەوانیش فۆڕم پڕبكەینەوە، بەڵام تا ئێستا ناویان لای ئێمە تۆمار نەكراوەو دەكرێت لە داهاتوو كاری لەسەر بكرێت".\nفەرماندە مستەفا گۆرۆنی، ئاشكرای كرد " بڕیاریشە چەند بەتالیۆنێك لە سنوورەكەمان بكرێنەوەو راستەوخۆ سەربە هێزەكەمان بن، بۆ ئەمەش لە سەرووی خۆمان كاری لەسەر دەكرێت و چاوەڕوانین لەئایندەیەكی نزیك ئەم لیوایانە بكرێنەوە".\nبەرپرسی هێزی خەباتی سۆران، دەشڵێت: "مەرج نییە هەر پێشمەرگەیەك خانەنشین كرا ئیتر لەماڵەوە بكەوێت و پەرواێز بخرێت، بەڵكو لەنێو ئەو پێشمەرگانە قارەمانی زۆری تێدایەو ئامادەن هەر جەنگ و رووبەڕوو بوونەوەیەك هەبێت دەست بدەنە چەك و بەرگری بكەن، وەك دیاریشە ئەوان ئەزموون و شارەزایی زۆری تاكتیك و پلانی جەنگیان هەیە، لە هەمانكاتیشدا لەوانەیە ئەو پێشمەرگانە لە داهاتوو كارێكیان هەبێت یا پێداویستییەك، بۆیە لە چوارچێوەی ئەم هێزانە كۆدەكرێنەوە، بۆ ئەوەیە لە نزیكەوە ئاگاداریان بین".\nگوومانی ئەوە دەكرێت كەسانێك بەبێ ئەوەی خەباتی پێشمەرگایەتیان هەبێت، تەنانەت دژایەتی شۆڕشەكانی كوردو پێشمەرگەیان كردووە، بە پلەیی بەرز خانەنشین كراون و لەوانەیە لە چوارچێوەی ئەم هێزانەش تۆمار بكرێن، فەرماندە مستەفا گۆرۆنی، گووتی" ئەو دیاردەیە پەیوەندی بەچەند بارودۆخێكی پێشترەوە هەبووە، بێگومان چارەسەر كردنیشی كەمێك ئەستەمە، دەكرێت لە داهاتوو بە شێوەیەك لە شێوەكان كاری لەسەر بكرێت، یا لە پڕۆژەی چاكسازی خانەنشینی ئەمانە یەكلایی بكرێنەوەو مافی تەواویش بۆ ئەو كەسانە دیاری بكرێت، كە خەبات و خزمەتیان بە شۆِرش و كوردایەتی كردووە".\nزیاتر لە 50% هاووڵاتییانی ناحیەكانی شنگال گەڕاونەتەوە سەر ماڵەكانیان


◄ Sonuç: Found 356, page 1 of 36 Items per page: 🗐 1 🗐 5 🗐 10 🗐 25 🗐 50 🗐 100\n👁 Bu başlık 8,125 defa görüntülendi\n👁 Bu başlık 10,486 defa görüntülendi\n📊 260 نەخۆشی دەروونی لەگەرمیان لەماوەی یەک مانگدا چارەسەر دەکرێن Anket ve istatistik\n📅 Da eklendi Feb 5 2014 1:29PM\n👁 Bu başlık 10,496 defa görüntülendi\nخەندان – سۆران کەریم دوای کەمتر لە دوو مانگ لە ک [ Daha... 👁] ✖ ✖ ✖ 0 0 ✔ 75% ✍ H.B. 5-2-2014 13:29:27\n📊 27 هەزار ئاوارەی سوننی لە سنووری گەرمیان نەگەڕاونەتەوە ناوچەکانیان Anket ve istatistik\n📅 Da eklendi Nov 8 2018 8:57PM\nبەپێی ئامارەکانی یەکەی کاروباری مرۆیی ئیدارەی گەرم [ Daha... 👁] ✖ ✖ ✖ 0 1 ✔ 93% ✍ H.B. 8-11-2018 20:57:28\n📊 35 هەزار بەڵگەی تاوان لەسلێمانی گەڕێنرایەوە بۆ گەرمیان Anket ve istatistik\n📅 Da eklendi Sep 13 2017 11:53AM\n👁 Bu başlık 4,940 defa görüntülendi\nبەڕێوەبەرایەتی پۆلیسی گەرمیان بەشی بەڵگه و تاوا [ Daha... 👁] ✖ ✖ 0 1 ✔ 99% ✍ H.B. 13-9-2017 11:53:17\n👁 Bu başlık 13,469 defa görüntülendi\n👫 ئاراس عوسمان - ئاراس گەرمیانی Kişiler\n📅 Da eklendi Mar 9 2014 10:49AM\n👁 Bu başlık 4,748 defa görüntülendi\nهونەرمەندی شێوەکار ئاراس عوسمان ناسراو بە ئاراس گە [ Daha... 👁] ✖ ✖ 0 0 ✔ 70% ✍ H.B. 9-3-2014 10:49:57\n| Sayfa oluşturma süresi: 6,115 saniye!


هەڵبژاردنەكەی كوردستان، بە تامی كەلەڕەقییەكەی ریفراندۆم\nئەگەرچی بڕیاری رەسمی حكومەتی هەرێمی كوردستان ئەوەیە كە 30/9 هەڵبژاردنی پارلەمانی كوردستان ئەنجام بدرێت، بەڵام لە ئێستادا ئەم وادەیە ناكۆكی و جیاوازی خستۆتە نێو ماڵی حزبە كوردستانییەكان و خەریكە هاوشێوەی ریفراندۆمەكەی 25/9 بە كەللەرەقی و بە شێوەیەكی دوژمنكارانە مامەڵە بەم پرسە دیموكراسییەوە دەكرێت.\nدەنگۆكان بەو ئاراستەیەدا دەڕۆن كە گوایە یەكێتی و گۆڕان لەگەڵ دواخستنی هەڵبژاردندان و پارتیش لە بەرەیەكی دیكەدا پێداگری لە ئەنجامدانی دەكەن، ئەگەرچی گۆڕان و یەكێتی بەرەسمی ئەم بۆچونەیان رانەگەیاندوە، بەڵام خەریكە هەمان سیناریۆكەی ریفراندۆم دووبارە دەبێتەوەو ئەمڕۆ 7/8/2018 مەسعود بارزانی سەرۆكی پارتی لەسەر ئاوازی "هێندە حساب بۆ هیچ كەسێك ناكەین" لەبارەی ئەنجامدانی هەڵبژاردنەوە قسەی كرد. هەر ئەمڕۆ نێچیرڤان بارزانی رایگەیاند كە هەڵبژاردن لە وادەی خۆیدا ئەنجامدەدرێت، ئەمە لەكاتێكدایە رۆژێك پێشتر جێگرەكەی لە حكومەت واتا قوباد تاڵەبانی رایگەیاند، كە سەرجەم حزبەكان لەگەڵ دواخستنی هەڵبژاردنەكەدان.\nئەم لێدوانانە هەمان ئەو لێدوانانە وەبیری خەڵكی دەهێنێتەوە، كە پێش ئەنجامدانی ریفراندۆم دەدران، پارتی بە كەللەرەقی و بێ هیچ حسابێك بۆ رای نێودەوڵەتی و ئیقلیمی پێداگری لە ئەنجامدانی ریفراندۆم دەكرد. (سەرەڕای ئەوەی ریفراندۆم مافێكی زۆر سروشتییە) بەڵام بینیمان چ ئەنجام و كاردانەویەك لەدوای ریفراندۆم هاتەگۆڕێ و كار گەیشتە جەنگ و روبەڕوبونەوەی سەربازیش.\nئێستاش باس لەوەدەكرێت كە ئەمەریكا پێی باشە هەڵبژاردنەكە دوابخرێت، بریت مەكگۆرك نوێنەری تایبەتی سەرۆكی ئەمریكا بۆ جەنگی دژی داعش، ئەم پێشنیارەی كردوە، وەكچۆن لەكاتی ریفراندۆمدا هاتە كوردستان و داوای دواخستنی ریفراندۆمەكەی كرد. ئەگەر ئەم داوایەی ئەمریكا راست بێت، ئەوە بێگومان مەكگۆرك هۆكارەكان و دەرئەنجامەكانیشی رونكردۆتەوە، كە رەنگە پەیوەندیی بە گۆڕانكارییەكانی عێراق و ئابڵوقە ئابورییەكەی سەر ئێران و شەڕی داعشەوە هەبێت، بەڵام وادیارە ئەمجارەش حیساب بۆ مەكگۆرك ناكەن وەكچۆن پێشتر بۆ تیلەرسۆن و توركیا و ئێرانیان نەكرد، دواتریش بە هەڵەدوان و لە نیوەشەودا ئەنجامی ریفراندۆمەكەیان سڕ كرد.\nئەمریكا و وڵاتانی دەوروبەر هەر بەرژوەندی و هۆكارێكیان هەبێت، بۆ دواخستنی هەڵبژاردن، ئەوەیان بۆ جێگەیەكی دیكەو ئەم پرسە تەواو ناوخۆییە، بەڵام لەگەڵئەوەشدا دواخستنی هەڵبژاردن كوفر نییەو هەقە ئەو لایەنانەی لەگەڵ ئەمەدان بە رەسمی داوای دواخستنی بكەن و هۆكارەكانیش رونبكەنەوە.\nمن پێموایە، هۆكار زۆرن بۆ ئەوەی هەڵبژاردنەكە دوابخرێت، كە گرنگترینیان بەلای منەوە، نائامادەیی هاوڵاتیانی كوردستانە لەرووی سایكۆلۆژییەوە بۆ ئەم هەڵبژاردنە، بە تایبەتی كە هێشتا كەشی هەڵبژاردنی پارلەمانی عێراق بەسەر ژیانی كۆمەڵایەتییەوە باڵادەستەو هەمووی سێ مانگی بەسەردا تێنەپەڕیوە، واتا ئەنجامدانی دوو هەڵبژاردن لەماوەی پێنج مانگدا بەو ئاستە نزمەی بانگەشەو تۆمەتانەوە كە لایەنەكان لەكاتی بانگەشەدا دەیدەنە پاڵ یەكتری، هێندەی تر باری دەرونی خەڵكی تێكدەدات و ئەگەری زۆرە رێژەی بەشداریی 50% كەمتر بكاتەوە. بۆیە من پێموایە هیچ پەشم نییە و پێویستە داوای دواخستنی ئەم هەڵبژاردنە بكرێت، ئەگەرنا ئەم كەللەرەقیەی خەریكە دروست دەبێت، دور نییە كوردستان بەرەو ئاژاوەیەكی دیكە ببات.


دو په‌رله‌مانتاری كورد له‌په‌رله‌مانی عێراق داوا له‌وه‌زاره‌تی ده‌ره‌وه‌ی عێراق ده‌كه‌ن کاری یاسایی بکات بۆ گێڕانەوەی ئه‌و ملیار دۆلاره‌ی داهاتی نه‌وتی هه‌رێم كه له‌بانكێكی لوبناندایه‌و مه‌ترسی هه‌یه بانكه‌كه مایه‌پوچ ببێت.\nئاوێنه: هه‌ریه‌ك له‌په‌رله‌مانتارانی كورد له‌په‌رله‌مانی عێراق، د. غالب محه‌مه‌دو سه‌ركه‌وت شه‌مسه‌دین ئه‌مرۆ هه‌ینی 2020/3/27، نوسراوێكیان ئاراسته‌ی وه‌زاره‌تی ده‌ره‌وه‌ی عێراق كردووه‌و داوا ده‌كه‌ن كه لێکۆڵینەوەو کاری یاسایی بکات بۆ گێڕانەوەی پاره‌كه.\nئاماژه بۆ ئه‌وه‌ش ده‌كه‌ن كه بڕی پاره‌كه‌ی هه‌رێم له‌بانكه لوبنانییه‌كه یه‌ك ملیار دۆلاره‌و لەیەکێک لەبانكەکانی لوبنان دەستیبەسەردا گیراوە، وە ترس هەیە ئەو بانقە ئیفلس بکات‌و تەواوی ئەو پارەیەش دەفەوتێ. "بۆیە بەرپرسیاری یاسایی‌و دەستورییە کە وەزارەتی دەرەوەی عێراق دەستبەسەر ئەو پارەیەدا بگرێت وەک داهاتی عێراق پارێزگاری لێبکات‌و بیگەرێنێتەوە بۆ عێراق‌و هاوڵاتیانی هەرێم خەرج بکرێت."


ڕێگای کەلار – سلێمانی بووەتە شانۆی مەرگ – کوردی – RojNews.News\n10/10/2020 - 7:43:47 am\nئەمە یەکێکە لەو ڕێگا و بانە مەترسیدارانەی کە مەسرور بارزانی سەرۆکی حکومەتی هەرێمی کوردستان لە پەرلەمانەوە بانگەشەی بۆ دەکرد، رێگایەک کەم رۆژ هەیە ڕووداوی دڵتەزێن و جەرگبڕی تێدا تۆمار نەکرێت.\nڕۆژی ٥ی ئەم مانگە، مەسرور بارزانی سەرۆکی حکومەتی هەرێم لە پەرلەمان، لە وەڵامی پرسیاری پەرلەمانتارێکدا سەبارەت بە خراپی ڕێگا و بانەکانی هەرێم ڕایگەیاند، “ئەی ئەو هەموو ڕێگا و بانەی ئێوە هاتووچۆی پێدا دەکەن چییە؟”.\nمەبەستی مەسرور بارزانی لە وەڵامی ئەو پەرلەمانتارەدا ئەوەبوو کە هەڵەیە ئەگەر بوترێ ڕێگا و بانەکان خراپن یان ڕێگا و بانی نوێ دروست نەکراوە، بەڵام ئەو پەرلەمانتارە پرسیاری ئەوەی لە سەرۆکی حکومەت کرد کە بەرپرسان بە ئۆتۆمبێلی گران بەها هاتووچۆ دەکەن و زۆر کێشەیان بۆ دروست نابێت، بەڵام هاوڵاتیانی ئاسایی ڕۆژانە زیانی گیانی و مادی زۆریان پێدەگات.\nپرسیاری ئەو پەرلەمانتارە هەمان قسەی ئەو شۆفێرانەی نێوان کەلار و سلێمانییە کە باس لەوە دەکەن، ئەگەر بێت و لە چاڵ و چۆڵی ڕێگا و بانەکان بدەن، دووچاری ڕووداوی هاتووچۆ دەبن، ئەگەر لە چاڵ و تاسەکانیش بدەن، زیانێکی مادی زۆرین پێدەگات و ئەوەی پەیدای دەکەن، لە خەرجی چاک کردنەوەی ئۆتۆمبێلەکانیان دایدەنێنەوە.\nجێگر محەمەد شۆفێرێکی ڕێگای کەلار سلێمانییەو باس لەوە دەکات، ڕێگا و بانەکانی هەرێم سەنگەرێکی بێدەنگن کە ڕۆژانە خەڵک لەناودەبەن کە بە تیرۆری سپیش دەناسرێت.\nهەروەها هۆکاری خراپی ڕێگاوبانەکانیشی گەڕاندەوە بۆ هاتووچۆی تانکەر و بارهەڵگرەکان کە جادە و بانەکان بەرگەیان ناگرن، بەهۆی ئەوەی بە کوالێتی خراپ و بێ چاودێری دروست دەکرێن.\nحەمەسەعید محەمەد یەکێکیترە لە شۆفێرەکانی ئەم ڕێگایە کە بە ڕێگای مەرگ دەناسرێت و باس لەوە دەکات، حکومەت تەواوی پرۆژە و کارەکان لە ڕێی کۆمپانیاوە جێبەجێدەکات، کاری کۆمپانیاکانیش چاودێرییان لەسەر نییەو زۆرجار بە کوالێتی خراپ دروست دەکرێن.\nحەمە سەعید محەمەد\nهەرچەندە ساڵانە بۆ نوێکردنەوەی مۆڵەتی شۆفێری و بەناوکردنی ساڵنامەی ئۆتۆمبێل و ژینگە و ڕیگا و بانە و جۆری ئۆتۆمبێل، بڕێکی زۆر پارە لە شۆفێران وەردەگیرێت، بەڵام تا ئێستا دیار نییە ئەو پارەیە لە کام ڕێگا و بان و سەوزکردنی ژینگەی کام شوێندا خەرج دەکرێت، چونکە تا ئێستا حکومەت و بەڕێوەبەرایەتیەکانی هاتووچۆ ڕاپۆرتی تایبەتیان لەوبارەیەوە بڵاونەکردووەتەوە.\nزمناکۆ یەحیایی یەکێک لە سەرپەرشتیارانی کەمپینی “ڕێگای مەرگ چاکب کەن” کە لەماوەی ڕابردوودا کاریان لەسەر کردووە، باس لەوە دەکات، لە کابینەی ڕابردودا بە بڕیاری جێگری سەرۆکی حکومەت، پرۆژەی دووسایدی ڕێگای سەرەکی کەلار-سلێمانی کەوتە بواری جێبەجێیکردنەوە، بەڵام لەم کابینەیەدا بە پاساوی نەبوونی بودجە، کارەکانی ڕاگیرا، هەرچەندە لە ئێستادا پرۆژەکە کەوتووەتەوە کار، بەڵام وەک پێویست کاری تێدا ناکرێت.\nلەمساڵدا جگە لە پارێزگای هەولێر، حکومەتی هەرێم پرۆژەی قیرتاوکردن و چاککردنی ڕێگا و بانەکانی نەکردووە، هەر ئەوەش بە جیاوازی لە لای خەڵکی لێکدەدرێتەوە لە نێوان شارەکاندا.


کۆمپانیاکە ڕوونکردنەوە دەدات\nBasnews 19/01/2020 - 11:09 بڵاوکراوەتەوە لە كوردستان\nچه‌ند وێنه‌یه‌كى قوتووى به‌هاراتی بەرهەمی کۆمپانیایەک بڵاو کرایەوە، كه دەردەکەوێت پاشماوەی جگه‌ره‌ى تێدایه، بەڵام كۆمپانیاى به‌رهه‌مهێنه‌رى به‌هاراته‌كه بانگەشەی ئەوە دەکات کە قوتووەکە پێشتر هەڵپچڕاوە.\nدوێنێ شه‌ممه 18/1/2020، سۆران عومەر، ئه‌ندام په‌رله‌مانى كوردستان لە فراکسیۆنی کۆمەڵی ئیسلامی، چه‌ند وێنه‌یه‌كى له تۆڕی كۆمه‌ڵایه‌تیی (فه‌یسبووك) بڵاو كرده‌وه کە تێیدا ده‌رده‌كه‌وێت، پاشماوەی جگه‌ره له‌نێو قوتوویه‌كى به‌هاراتدا هه‌یه. تەنانەت نووسیویەتی: "خۆم وێنەم گرتووە، هەڵنەپچڕاوە".\nدواى بڵاوبوونه‌وه‌ى وێنه‌كه، كۆمپانیاى (ئالین)ى تایبه‌ت به به‌رهه‌مهێنانى به‌هارات، ڕوونكردنه‌وه‌یه‌كى بڵاو كرده‌وه کە سۆران عومەر بە هەمان شێوە لە پەیجی خۆی بڵاوی کردووەتەوە، تێیدا هاتووه: "ئێمه هه‌موو ڕاى گشتى ئاگادار ده‌كه‌ینه‌وه، ئه‌وه یه‌كێكه له‌و هه‌وڵانه‌ى ڕكابه‌ره‌كانمان بۆ شكاندنى به‌رهه‌مه‌كانمان، ئه‌مه‌ش یه‌كێكه له هه‌وڵه نه‌زۆكه‌كانیان، چونكه به‌هه‌موو شێوه‌یه‌ك جگه‌ره‌كێشان و هێنانه‌ژووره‌وه‌ى جگه‌ره بۆ ناو كارگه قه‌ده‌غه‌یه".\nکۆمپانیاکە سۆران عومەری بەدرۆ خستووەتەوە کە گوتبووی، قوتووەکە هەڵنەپچڕاوە و نووسیویەتی: "دڵنیاین ئه‌و قوتووه سه‌رى كراوه‌ته‌وه، پاشان سه‌رى قوتووه‌كه‌ش داخراوه‌ته‌وه و له یه‌كێك له ماركێته‌كان دانراوه و به‌ده‌ست ئه‌ندام په‌رله‌مانه‌كه گه‌یشتووه".


هۆشدارى ده‌درێته فه‌رمانبه‌ران\nهەواڵ / کوردستانی :: 10/09/2019 :: 12306 جار بینراوە\nدواى ئه‌وه‌ى له شارى كه‌لار له به‌رامبه‌ر پێدانى فۆرمى یه‌كه‌ى نیشته‌جێبوون پاره له فه‌رمانبه‌ران وه‌رگیراوه، ئیداره‌ى گه‌رمیان هۆشدارى ده‌داته فه‌رمانبه‌ران كه ئه‌و فۆرمه له كه‌س وه‌رنه‌گرن و ته‌نیا یه‌كێتیى فه‌رمانبه‌ران بۆى هه‌یه فۆرم دابه‌ش بكات.\nرزگار وه‌هاب، سه‌رپه‌شتیارى دابه‌شكردنى فۆرمى نیشته‌جێبوون له ئیداره‌ى گه‌رمیان به دواڕۆژى راگه‌یاند: زانیارییان پێگه‌یشتووه چه‌ند لایه‌نێك له‌به‌رامبه‌ر پێدانى فۆرمى یه‌كه‌ى نیشته‌جێبوون پاره‌یان له فه‌رمانبه‌ران وه‌رگرتووه، له كاتێكدا ئه‌و فۆرمه بێبه‌رامبه‌ره و ئه‌و كاره پێچه‌وانه‌ى یاسایه.\nوتیشى: "فه‌رمانبه‌ران ئاگادارده‌كه‌ینه‌وه دابەشكردنی فۆرمەكان لەلایەن یەكێتیی فەرمانبەرانەوە بەشێوەیەك دەبێت كە بەسەر نوێنەری سەرجەم فەرمانگەكانی سنووری قەزای كەلاردا دابەش دەكرێت و بەبێ بەرامبەر دەبێت، واتا هیچ بڕە پارەیەک لە فەرمانبەر وەرناگیرێت لەکاتی وەرگرتنی فۆرمەکە.\nئه‌وه‌شى خسته‌ڕوو: هیچ كەس و لایەنێك بۆى نییە پارە وەربگرێت لەبری پێدانی فۆرمی یەكەی نیشتەجێبوونی فەرمانبەران لەقەزای كەلار و هه‌ر لایه‌نێك پارەی وەرگرت ئاگادارمان بكەنەوه، بۆ ئه‌وه‌ى لێكۆڵینه‌وه‌ى له گه‌ڵدا بكه‌ین.\nرزگار وه‌هاب باسیشى له‌وه‌كرد: له دوو پڕۆژه‌ى نیشته‌جێبوون له كه‌لار نزیكه‌ى سێ هه‌زار و 200 خانوو بۆ فه‌رمانبه‌ران دروست ده‌كرێت كه ژماره‌یه‌كیان شوقه‌یه.\nبه تۆمه‌تی كوشتنی گه‌نجێك سێ كه‌س راگیراون